Kemas Kini Terbaru Maybank Menawarkan Pembayaran Melalui Kod QRPay

Maybank telah menawarkan kemas kini terbaru yang menyokong fungsi bayaran melalui kod QR (Quick Response). Dikenali sebagai Maybank QRPay, ia ditawarkan pada dua platform telefon pintar, Android dan juga iOS.

Melalui fungsi ini, pengguna dapat melakukan transaksi tanpa tunai di kedai-kedai terpilih yang mempunyai sokongan kemudahan tersebut. Cara pembayaran juga mudah, hanya perlu mengimbas kod QR yang disediakan dan pembayaran akan dicas terus melalui akaun Maybank anda.

Buat masa sekarang, masih belum diumumkan lagi tentang kedai mana yang akan menawarkan sistem ini. Difahamkan ia akan dilancarkan pada awal 2018 nanti.


Shopee Lancarkan Laman Xiaomi Ecosystem collection – Diskaun Sehingga 10% Boleh Dinikmati!

Wah ini ada berita menarik apabila Shopee telah mengumumkan bahawa platform tersebut telah disertakan dengan laman Xiaomi Ecosystem collection yang mana pembeli boleh mencari produk MiOT Ecosystem kegemaran mereka.

Antara produk yang boleh didapati adalah Xiaomi Mi Mijia Scooter M365 Smart Electrical Footboard Bike, Xiaomi Mi Roborock Robot Vacuum Cleaner V3, Xiaomi Soocare H3 Hair Dryer, Xiaomi 70MAI PRO Car Recorder Dashcam, Xiaomi ZAJIA Home Induction Automatic Water Saver Tap dan banyak lagi.

Lebih menarik, bermula dari sekarang sehingga 31 Oktober, anda boleh menggunakan kod promo ‘MIWANT3’ untuk menikmati 3% potongan dari bil dengan perbelanjaan minima ialah RM100.

Anda juga boleh menggunakan kod promo ‘MIWANTSURPRISE’ untuk menikmati 10% potongan dari bil anda yang mana perbelanjaan minima adalah RM350.

Lihat Produk Xiaomi Ecosystem collection Di Sini:


Microsoft umum pemenang dan finalis Anugerah Rakan Kongsi Terbaik Tahunan 2020

Rakan-rakan kongsi diiktiraf untuk penyelesaian inovatif dan menjadikannya lebih mungkin untuk pelanggan seluruh dunia

REDMOND, Washington, 13 Julai 2020 /PRNewswire/ — Pada hari Isnin, Microsoft Corp. mengumumkan pemenang dan finalis bagi Anugerah Rakan Kongsi Terbaik Tahunan 2020 Microsoft. Anugerah tahunan ini mengiktiraf rakan-rakan kongsi Microsoft yang menunjukkan kecemerlangan dalam inovasi dan pelaksanaan penyelesaian pelanggan berasaskan teknologi Microsoft. Pemenang dan finalis anugerah ini dari seluruh dunia akan diberi pengiktirafan di Microsoft Inspire digital pertama seumpamanya, pada 21-22 Julai 2020.

Tahun ini, Microsoft memberi pengiktirafan kepada rakan kongsi dalam 49 kategori bagi meraikan setiap bidang penyelesaian, industri dan sektor seluruh dunia yang mana teknologi Microsoft digunakan. Microsoft memperkenalkan sepuluh kategori baharu pada tahun ini, termasuk Anugerah Respons Komuniti pertama seumpamanya, yang mengiktiraf rakan-rakan kongsi yang telah membuat perubahan besar, menyediakan perkhidmatan atau penyelesaian yang inovatif dan unik bagi membantu menyelesaikan masalah untuk pelanggan dan komuniti kami semasa waktu yang belum pernah terjadi sebelumnya ini.

Finalis dan pemenang bagi semua Anugerah Rakan Kongsi Terbaik Tahunan Microsoft dipilih daripada lebih 3,300 pencalonan, yang dikumpul daripada lebih 100 negara berbeza di seluruh dunia berdasarkan komitmen mereka kepada pelanggan, kesan penyelesaian mereka ke atas pasaran dan penggunaan teknologi Microsoft yang dapat memberi contoh.

“Ini merupakan satu penghormatan untuk mengiktiraf pemenang dan finalis Anugerah Rakan Kongsi Terbaik Tahunan 2020 Microsoft,” kata Gavriella Schuster, naib presiden korporat, One Commercial Partner, Microsoft. “Rakan-rakan kongsi ini melakukan lebih daripada apa yang dijangkakan, membawa penyelesaian yang tepat pada masanya yang dapat menangani cabaran rumit yang dihadapi oleh perniagaan di seluruh dunia — bermula dengan berkomunikasi dan berkolaborasi secara maya hinggalah membantu pelanggan merealisasikan potensi penuh mereka dengan perkhidmatan awan Azure dan selanjutnya. Saya berbangga dapat memberi penghormatan dan mengucapkan tahniah kepada setiap pemenang dan finalis.”

Butiran tambahan mengenai Anugerah Rakan Kongsi Terbaik Tahunan 2020 Microsoft disediakan di blog Microsoft Partner Network oleh Gavriella Schuster: https://blogs.partner.microsoft.com/mpn/congratulations-to-the-2020-microsoft-partner-of-the-year-awards-winners-and-finalists/.

Senarai lengkap kategori, pemenang dan finalis, termasuk pemenang Anugerah Rakan Kongsi Negara Terbaik Tahunan Microsoft bagi tahun 2020, disediakan di https://aka.ms/POTYA_WinnersFinalist_List. Untuk maklumat lanjut kunjungi https://partner.microsoft.com/en-us/inspire/awards.

Microsoft (Nasdaq “MSFT” @microsoft) mendayakan transformasi digital untuk era awan pintar dan pinggir pintar. Misinya adalah untuk memperkasa setiap individu dan setiap organisasi di bumi ini untuk mencapai lebih lagi.

Microsoft Inspire menyediakan komuniti rakan kongsi Microsoft dengan akses kepada strategi pemasaran dan perniagaan utama, kepimpinan, dan maklumat berhubung penyelesaian pelanggan khusus yang direka untuk membantu rakan-rakan kongsi berjaya dalam pasaran. Microsoft Inspire menyediakan rakan-rakan kongsi dengan peluang pembelajaran informatif meliputi jualan, pemasaran, perkhidmatan dan teknologi. Maklumat lanjut boleh didapati di https://partner.microsoft.com/en-us/inspire.


Arria NLG perkenal ciri tambahan Microsoft Excel bawakan ringkasan bahasa tabii dan pengautomatan laporan dinamik, atas permintaan ke lembaran hamparan

Integrasi baharu menukarkan data Excel kepada naratif kontekstual yang mengurangkan masa yang diambil untuk mengenal pasti dan menyampaikan pandangan penting

MORRISTOWN, New Jersey, 3 September 2020 /PRNewswire/ — Arria NLG hari ini memperkenalkan Arria for Excel, ciri tambahan Microsoft Office yang memberi fungsi penjanaan bahasa tabii (NLG) kepada mana-mana pengguna Microsoft Excel.

Pengguna di seluruh dunia bergantung pada fungsian mantap dan reka bentuk intuitif Microsoft Excel untuk membantu mereka menganalisis dan memahami data. Ciri tambahan Arria memberi pemahaman data kepada orang ramai.

Arria for Excel menambah ringkasan bahasa tabii dan pengautomatan laporan terus dalam lembaran kerja, serta merta mengubah jumlah data menjadi naratif berwawasan. Pengguna boleh menyesuaikan naratif mengikut audiens tertentu, memberi analisis ulasan kontekstual dan penjelasan yang bukan sahaja tidak dapat dibezakan daripada yang dicipta oleh pakar bidang khusus, tetapi turut dicipta dalam beberapa saat.

Untuk golongan profesional perusahaan, Excel berakar umbi sebagai alatan analitik perniagaan yang paling banyak digunakan dan merupakan alatan andal untuk setiap penganalisis bagi sokongan keputusan dan pelaporan. Arria meningkatkan aliran kerja Excel sedia ada dengan:

Sekiranya anda seperti kebanyakan orang, kali pertama anda menggunakannya, anda akan tertanya-tanya bagaimana anda dapat meneruskan tanpanya. Ia benar-benar merupakan satu penambahan hebat kepada perisian, meningkatkan produktiviti, kecekapan dan kepantasan secara mendadak untuk pembuatan keputusan.

“Agar data mempunyai nilai, perusahaan haruslah dapat mengekstrak pandangan bermakna yang membawa kepada hasil perniagaan yang positif,” kata Sharon Daniels, Ketua Pegawai Eksekutif, Arria NLG. “Mereka perlu mengurangkan masa yang diambil untuk mendapatkan pandangan tersebut dan mengambil tindakan.”

Perniagaan yang menghasilkan analisis dan laporan dengan jadual dan carta asas yang tidak mempunyai analitik bahasa termaju adalah kurang kompetitif. Memadankan teknologi Arria NLG dengan Excel menghapuskan kekangan ini dengan meningkatkan analisis rumit dengan naratif yang mudah difahami terus dalam lembaran kerja.

Dalam zaman yang sentiasa berubah-ubah, perniagaan dan kerajaan beralih kepada teknologi untuk memudahkan dan mengoperasikan apa yang dahulunya rumit dan memakan masa. Arria for Excel berpotensi untuk mendorong pengalaman pengguna dengan alatan analitik terimbuh generasi seterusnya bagi memperluaskan faedah-faedah kepada audiens yang lebih luas.

Arria NLG ialah suatu bentuk kecerdasan buatan yang mengubah data berstruktur menjadi bahasa tabii. Melalui analisis data, pengautomatan pengetahuan, penjanaan bahasa dan penyampaian maklumat yang disesuaikan, perisian Arria mereplikasi proses manusia dalam menganalisis dan menyampaikan pandangan data dengan mahir. Arria menukarkan data secara dinamik menjadi naratif bertulis atau lisan pada kepantasan mesin dan secara meluas dengan memberikan data dengan kuasa bahasa.

Platform Arria NLG memberi keupayaan kepada anda untuk memanfaatkan aplikasi luar-kotak prabina—atau, anda boleh mencipta dan menyesuaikan projek-projek anda. Arria mempunyai senarai pelanggan dan rakan kongsi global yang berkembang pesat bagi menyediakan penyelesaian merentas pelbagai industri termasuk; perbankan, perkhidmatan kewangan, insurans, farmaseutikal, barangan produk pengguna, berita dan media.

Keywords: Banking/Financial Service Computer Software Computer/Electronics Accounting news, issues New products/services Financial Technology


LG G6 Lebih Hebat Dari Segi Kualiti Audio Berbanding Model Terdahulu Dengan DAC Baru

LG membawa kualiti bunyi Hi-Fi kepada model G5 melalui modul berjenama B&O, manakala V20 pula memberikan kualiti audio yang lebih hebat dengan DAC 32-bit dan earphone B&O. Para audiophiles yang mementingkan kualiti bunyi pasti tidak sabar untuk mengetahui apakah yang disertakan pada model LG G6 yang akan dilancarkan tidak lama. Kami ada sedikit sneak peek untuk anda.

Menurut khabar, LG akan memperkenalkan DAC Quad 32-bit terbaru yang dapat mengawal saluran audio kiri dan kanan secara berasingan, lantas menghasilkan bunyi yang seimbang dan lebih baik. Satu lagi DAC yang baru adalah integrasi litar yang akan memelihara kualiti audio. LG dijangka akan memperkenalkan G6 di acara MWC Barcelona pada akhir Februari ini. Jangan lupa ikuti kami untuk mendapatkan berita semasa MWC 2017.


WWDC 2021 Bakal berlangsung pada  7 Jun Ini!!

Apple telah mengumumkan bahawa Worldwide Developers Conference 2021 akan bermula pada 7 Jun. Acara itu akan membuat kesimpulan tiga hari kemudian pada 10 Jun. Seperti tahun lepas, persidangan itu akan sepenuhnya dalam talian.

Seperti biasa, hari pertama adalah yang paling sibuk, kerana itu ketika syarikat itu juga memegang utamanya, di mana ia akan mengumumkan perkembangan yang akan datang kepada iOS, iPados, MacOS, Watchos, dan TVOS. Mungkin terdapat beberapa pengumuman perkakasan.

Anda boleh menontonnya menerusi  apple.com, the Apple Developer app, the Apple TV app on supported platforms, and YouTube.


Huawei Maimang 6 Dilancarkan Di China – Empat Kamera Dan Kirin 659

Seperti yang dijadualkan, Huawei Maimang 6 kini dilancarkan secara rasmi di pasaran China. Syarikat dari Tembok Besar ini mengumumkan peranti ini dilengkapi dengan cip SoC Kirin 659 lapan-teras dan paparan 5.9 inci 2160 x 1080p dengan nisbah 18:9.

Dibekalkan dengan RAM 4GB dan storan dalaman 64GB, ia juga dimuatkan dengan bateri berkapasiti 3,340mAh. Pada kerangka berdimensi 156.2 x 75.2 x 7.5mm seberat 164g ini juga telah menempatkan dwi kamera 16MP + 2MP dibelakang dan 13MP + 2MP di bahagian depan. Peranti ini turut dikuasakan oleh Android 7.0 dan EMUI 5.1 yang menyokong slot Hybrid dengan fungsi dwi SIM.

Peranti dengan pilihan warna Obsidian Black, Streamer Gold dan Aurora Blue ini dijual pada harga CNY2,399 (lebih kurang RM1,525) seunit. Bagaimanapun, jika dilihat pada spesifikasi dan konfigurasi Huawei Maimang 6, ia mungkin akan diperkenalkan di Malaysia sebagai Huawei Nova 2i.


Samsung Galaxy Buds Pro Turut Rasmi!! – Dijual Pada Harga RM

Bukan hanya telefon pintar siri Samsung Galaxy S21dirasmikan sebentar tadi, malahan Galaxy Buds Pro turut dirasmikan yang mana ia dijual pada harga RM799!!

Peranti ini hadir dengan fungsi Noce Caellation yang mana memberikan anda kualiti audio yang lebih baik. Menggunakan 3 mikrofon pastinya mampu menghalang bunyi sehingga 99%.

Ia turut hadir dengan IPX7 dan disertakan dengan Woofer 11mm dan tweeter 6.5mm. Ia turut disertakan dengan Game Mode yang memberikan pengalaman yang lebih baik.

Peranti ini mampu bertahan sehingga 18 jam jika menggunakan Noice Cancellation.


OPPO A5 2020 Kini Mula Dijual Secara Rasmi – Berharga RM899!

Seiring pelancaran OPPO A9 2020 baru-baru ini, OPPO turut muncul dengan OPPO A5 2020. Bagi yang berminat, OPPO A5 2020 kini telah mula dijual secara rasmi di Malaysia. Dijual pada harga RM899, OPPO A5 2020 dibekalkan dengan sejumlah penawaran yang baik termasuklah empat kamera utama dengan gabungan lensa 12MP + 8MP + 2MP + 2MP, memori sebesar 4GB RAM + 128GB ROM dan bateri bekapasiti 5,000mAh.

Ketersedian bermula sekarang dan boleh dibeli menerusi beberapa saluran berbeza termasuk OPPO Concept Stores, pengedar sah OPPO, OPPO Online Store dan rakan telco utama yang mengambil bahagian. Layari OPPO Malaysia untuk maklumat lanjut dan kekal bersama eRing untuk maklumat terkini.


Spesifikasi Terdedah Lagi! Xiaomi Mi MIX 3 Hadir Bersama Dwi Kamera Hadapan Beresolusi 24MP

Tiga hari lagi peranti baharu Xiaomi Mi MIX 3 akan diumumkan pada Beijing, sebelum itu pihak Xiaomi telah pun mendedahkan peranti ini akan hadir bersama RAM sehingga 10GB, selain 6GB dan 8GB yang dikhabarkan akan turut serta dilancarkan.

Rekaan jenis gelongsor ini juga mendapat perhatian orang ramai, kerana paparan skrin tidak nampak sebarang rekaan takuk dan segala sensor atau lensa kamera disembunyikan pada bahagian belakang skrin.

Terbaru ini Xiaomi mengesahkan Mi MIX 3 akan membawa sepasang (dwi) kamera hadapan beresolusi 24MP, dengan sokongan selfie light yang mampu memberikan pengalaman berswafoto yang cukup memuaskan.

Apa lagi yang akan didedahkan oleh pihak Xiaomi sebelum perasmiannya? Ikuti kami selanjutnya.


Rangkaian 5G Dilaporkan Bakal Dilancarkan Pada Tahun 2019

Setelah sekian lama berada dalam peringkat pembangunan, akhirnya rangkaian generasi terbaru 5G bakal menjadi realiti tidak lama lagi. Berita ini telah disahkan selepas organisasi yang bertanggungjawab dalam mengawal piawaian rangkaian selular iaitu 3GPP, telah menandatangani spesifikasi pertama untuk rangkaian 5G.

Melalui persetujuan rasmi terhadap piawaian 5G ini sekaligus memberi panduan kepada syarikat yang berkaitan terhadap keperluan dalam membina fasiliti rangkaian tersebut. Sungguhpun begitu, pelancaran rangkaian generasi kelima ini dilaporkan akan hanya boleh dilihat mulai tahun 2019 nanti.


Peranti Nokia Kini Tersedia Di Shopee – Nikmati Diskaun Eksklusif Sempena Jualan 12.12

HMD Global mengumumkan ketersediaan barisan peranti Nokia kini sudah boleh dibeli melalui platform Shopee secara rasmi!

Anda boleh membeli peranti Nokia melalui Nokia Mobile Official Store di Shopee Mall dengan tawaran diskaun eksklusif, tambahan lagi Nokia 2720 Flip berwarna merah juga tersedia secara eksklusif khas pelanggan Shopee sahaja.

Tawaran diskaun yang lain termasuk juga Nokia 2.2 (3GB/32GB) pada harga RM399, dan Nokia 7.2 (6GB/12GB) pada harga RM1,099, promosi mulai sekarang hingga 12 Disember.

Anda juga boleh rebut unit terhad bagi Nokia 2.2 dan Nokia 7.2 pada harga eksklusif RM379 dan RM949, hanya pada 12 Disember sementara stok ada.


Permainan Budak 80~90an – Tamagotchi Bakal Tampil Bersama Pokemon Pada Jan 2019!

Zaman yang tiada permainan mudah alih seperti PUBG Mobile atau MOL, apa yang budak 80~90an main ya? Tentunya Tamagotchi!

Apa itu? Tak pernah dengar pun? Tamagotchi adalah alat permainan digital yang membolehkan anda menjaga haiwan perliharaan, memberi makan, minum, mandi, bermain dan merawat ketika sakit.

Sejak peranti pintar dan permainan mudah alih berkembang pesat, alat permainan ini telah pun semakin diabaikan. Namun kini ada berita baik buat anda yang rindukan permainan ini. Ia bakal tampil semula pada Jan 2019 dengan kolaborasi dengan Pokemon!

Tiga jenis Pokemon iaitu Pikachu, Charmander dan Eevee akan hadir dalam Tamagotchi dan ia hanya dipasarkan untuk pasaran Jepun pada harga ¥2,300 (kira-kira RM86). Adakah ia akan memasuki pasaran Malaysia? Masih tidak diketahui lagi.


OPPO Bakal Membawa Masuk Peranti Berkamera Empat Pada September 2019!

Berita yang amat bergegar di kalangan peminat OPPO!!! Ini adalah masa bagi anda menaiktaraf, kerana OPPO Malaysia bakal membawa masuk peranti baharu mereka yang akan membekalkan rekaan empat kamera pada bulan September 2019 ini.

Melalui apa yang diacah, peranti baharu ini akan menampilkan empat kamera yang mana setiap satunya menjamin prestasi penggambaran yang cukup luar biasa. Tambahan rekaan inovatif dipercayai sangat memenuhi keperluan generasi-Z.

Adakah peranti yang bakal diperkenalkan adalah OPPO Reno 2 yang baru sahaja diumumkan di pasaran India minggu lepas? Semua ini masih tidak diketahui lagi, apa-apa kita nantikan berita terkini dari OPPO ya.


Promosi Hebat Xiaomi Di Lazada Bermula Dari 16 Sehingga 18 Januari

Bersempena dengan sambutan Tahun Baru Cina yang bakal menjelang, Xiaomi kini mengadakan promosi hebat di Lazada bermula dari 16 sehingga 18 Januari 2019.

Beberapa produk keluaran Xiaomi akan jual sepanjang tempoh tersebut. Antara produk tersebut ialah Mi MIX 2S 64GB yang dijual pada harga promosi iaitu RM1399 sahaja. Manakala Redmi Note 5 dengan storan sebanyak 32GB dan RAM 3GB dijual pada harga RM549.

Bagi mereka yang mempunyai bajet yang sedikit rendah, anda boleh mendapatkan Redmi 6A pada harga RM349. Anda juga boleh memilih Redmi 6 yang berharga RM455.

Promosi ini bukan terhad kepada telefon pintar sahaja, tetapi juga aksesori keluaran Xiaomi. Antara yang dijual adalah Gelang kecergasan Mi Band 2 yang dijual pada harga RM59. Kamera aksi Mi Action turut dijual dengan harga RM399.

Anda perlu sentiasa mengikuti promosi-promosi hebat yang dijalankan oleh Xiaomi dan Lazada kerana lebih banyak tawaran hebat menanti anda.


IPhone XR Adalah Model Paling Laris Sejak Dilancarkan – Apple

Memang tidak dapat dinafikan, akhir-akhir ini bermacam-macam berita yang tersebar mengenai hasil jualan tiga model terbaharu Apple iaitu iPhone XS, iPhone XS Max dan iPhone XR.

Ramai berkata, hasil penjualan ketiga-tiga model tersebut dikatakan agak menurun jika dibandingkan model iPhone terdahulu.

Bahkan, baru-baru ini iPhone XR juga telah diberikan potongan harga di Jepun yang mana dianggap salah satu cara untuk meningkatkan jualan peranti yang kurang memuaskan.

Pun begitu, perkara itu telah disangkal oleh pihak Apple dan mereka menegaskan bahawa jualan iPhone XR adalah baik. Apple juga mengatakan iPhone XR merupakan model yang terlaris dan mencatatkan jualan tertinggi sejak ia mula dijual. Apple sekali lagi menegaskan bahawa tiada masalah mengenai jualan iPhone XR setakat ini.


Tandakan Kalendar Pada 11.11.17 Kerana Vmall Ada Promosi

Beli secara atas talian bukan sahaja lebih mudah dan menjimatkan masa tetapi kita juga ditawarkan dengan pelbagai promosi yang diadakan. Jadi, dengan kesempatan ini, Vmall selaku gedung beli-belah rasmi atas talian honor akan mengadakan karnival jualan.

Kami dimaklumkan oleh pengurus Vmall sendiri dimana mereka telah menetapkan tarikh pada 11 November ini untuk mengadakan promosi untuk setiap barang yang dijual. Bukan itu sahaja, baucar makanan KFC dan minuman juga akan diberikan kepada pembeli.

Bagi mereka yang ingin mendapatkan honor 6A Pro, anda juga boleh menunggu sehingga tarikh tersebut bagi mendapatkan tawaran yang menarik.

Honor 6A Pro yang sudah mula dijual dilengkapi dengan skrin bersaiz 5 inci HD, pemproses Qualcomm Octa-core, RAM 3GB, dan storan seluas 32GB juga menyokong kad microSD. Bateri berkapasiti 3,020mAh ini dikatakan mampu mengekalkan jangka hayatnya walaupun telah dicas 800 kali (bersamaan 2 tahun penggunaan).

Dengan ketersedian warna emas dan kelabu, peranti ini dijual pada harga RM699 di kedai-kedai sah honor seluruh Malaysia.

Honor 6A Pro Sudah Rasmi Dijual Pada Harga RM699

Dalam masa yang sama, honor Malaysia juga berkongsi sedikit teaser mengenai peranti terbaru yang akan dilancarkan penghujung tahun ini. Peranti yang menggunakan tanda pagar #IOOI dijangka akan menggunakan paparan hampir penuh, pemproses berkuasa, dan kerangka badan yang kompak.

Walau bagaimanapun, pihak honor tidak mengulas lanjut mengenainya. Bagi anda yang teruja untuk ketahui boleh ikuti perkembangan di Facebook honor Malaysia.


Tempahan Jam Pintar COROS PACE Bermula Sekarang –  Harga RM 1,149

Jika anda seorang yang gemar aktiviti mencabar seperti mendaki gunung, berenang dan sebagainya, mungkin anda perlu mencuba COROS PACE – yakni jam pintar multisport yang berteknologi tinggi di pasaran.

COROS PACE dibina dengan fungsi pemantau kadar jantung untuk mengesan semua aktiviti senaman anda. Dengan hanya satu langkah pengaktifan, jam pintar ini mampu menjejaki kelajuan, jarak, ketinggian, dan pelbagai metrik aktiviti lain yang berkaitan.

Bagi yang berminat, pra tempahan telah dibuka bermula HARI INI hingga 26 Februari 2019. Setiap tempahan, pelanggan boleh memilih sama ada untuk membeli pada harga istimewa iaitu RM1,149 (Harga asal: RM1,299) atau memiliki tali jam percuma. Maklumat lanjut layari : COROS Malaysia.


Apple Terima Paten Rekaan Tali Jam Apple Watch Tampil Dengan Respond Maklumbalas?

United States Patent and Trademark Office telah memberikan Apple paten rekaan tali jam Apple Watch terbaharu dikenali sebagai “Electronic Device with Piezo Ink” dikhabarkan mampu memberi maklum balas.

Gambar paten menunjukkan bahawa penggunaan jejak piezoelektrik di sepanjang tali Apple Watch dapat memberikan maklum balas sentuhan yang lebih halus.

Pengguna merasakan maklum balas ini melalui hubungan langsung dengan pergelangan tangan. Mereka dapat memberi fokus pada kawasan pergelangan tangan tertentu, seperti kawasan dalam. Kawasan ini mungkin lebih sensitif terhadap getaran kecil.

Menarik bukan?? Jadi kita tunggu sahaja lah ya!!


Moonbug Entertainment Mengumumkan Pengembangan Besar-besaran di Seluruh China Bersama IQIYI dan ByteDance

Menjadikan Sensasi Global, ‘CoComelon’ Tersedia kepada Ratusan Juta Penonton

LONDON, 31 Mac 2021 /PRNewswire/ — Moonbug Entertainment Ltd., salah sebuah syarikat media digital terbesar di dunia, hari ini mengumumkan bahawa ia telah membawa program kanak-kanak terbesar iaitu CoComelon ke China melalui perkongsian yang baru dijalinkan dan diperluas dengan platform penstriman terkemuka di negara tersebut – iQIYI dan ByteDance/Xigua Video. Dengan perjanjian ini, Moonbug telah memperluas jangkauan CoComelon yang amat digemari di kebanyakan negara di dunia, memberi akses kepada ratusan juta penonton platform China tersebut untuk menonton serta mendengar kandungan dalam Bahasa Mandarin dan Bahasa Inggeris.

Moonbug telah mengalami pertumbuhan pengedaran yang luar biasa di seluruh dunia dan mula bertapak di China pada tahun lepas. Jenama Moonbug yang memberi tumpuan terhadap penyediaan kandungan yang diperkaya kepada golongan kanak-kanak, telah menyaksikan peningkatan berterusan dalam kumpulan peminatnya dan perkongsian baharu ini menawarkan peluang baharu dalam pasaran kepada syarikat media tersebut.

“Pengembangan CoComelon ke China merupakan permulaan fasa baharu yang meluas untuk Moonbug dan meletakkan asas untuk perkongsian masa depan dalam pasaran,” kata Nicolas Eglau, Pengarah Urusan EMEA & APAC Moonbug. “Hasrat kami adalah untuk memastikan setiap kanak-kanak di China dapat berhubung dengan watak-watak CoComelon melalui satu atau lebih platform pilihan mereka.”

CoComelon mengajar kanak-kanak cara melakukan aktiviti harian dan model peranan tingkah laku positif dengan rasa penuh semangat. Kanak-kanak boleh mengaitkan tema universal dan kisah harian dengan mudah seperti memakan sayur-sayuran anda, belajar untuk mengikat kasut anda dan bersiap sedia untuk tidur. Dengan warna yang terang dan berani serta lagu dan puisi kanak-kanak yang ceria, CoComelon menarik minat kanak-kanak berusia satu hingga empat tahun untuk menyanyi dan menari bersama-sama dengan JJ dan adik-beradiknya sambil mereka belajar tentang huruf, nombor, bunyi haiwan, warna dan banyak lagi.

Moonbug akan mengadakan perbualan aktif dengan rakan-rakan tambahan untuk pelancaran selanjutnya dalam beberapa minggu lagi. Untuk mengetahui lebih lanjut tentang Moonbug, sila layari https://www.moonbug.com/.

Tentang Moonbug EntertainmentMoonbug Entertainment ialah sebuah syarikat hiburan global yang memenangi anugerah dan menyediakan program pendidikan berasaskan nilai untuk kanak-kanak. Barisan program kanak-kanaknya yang popular merangkumi sensasi global CoComelon, Blippi, Little Baby Bum, My Magic Pet Morphle, Supa Strikas, Go Buster, Playtime with Twinkle, Gecko’s Garage, ARPO dan banyak lagi yang tersedia dalam 27 bahasa.

Dalam tempoh hanya dua tahun, ia telah menjadi sebuah syarikat pemprograman kanak-kanak yang besar dengan pustaka yang mengandungi lebih 550 jam kandungan dan diedarkan pada lebih 100 buah platform di seluruh dunia termasuk Disney, KT Corporation, SK Broadband, Tsutaya, Tencent dan ByteDance/Xigua Video. Pada bulan Mei 2020, Tubular Labs telah menamakan Moonbug sebagai salah sebuah syarikat hiburan kanak-kanak digital terkemuka di dunia berdasarkan jumlah minit yang ditonton di seluruh dunia.

Tentang iQIYIDilancarkan pada 22 April 2010, iQIYI dikenali kerana standard kualitinya yang tinggi serta jenama yang bersifat keremajaan dan bergaya. iQIYI telah mencapai populariti di seluruh dunia dan membina pangkalan pengguna yang besar, membolehkan syarikat ini berinovasi secara berterusan di semua bidang perniagaannya: pembangunan teknologi, kandungan, pemasaran dan produk. iQIYI disenaraikan di NASDAQ pada 29 Mac 2018 dengan simbol “IQ”. Ekosistem hiburan syarikat ini yang komprehensif menyediakan perkhidmatan seperti e-dagang, komik, kesusasteraan, permainan dalam talian, jualan tiket dan video pendek kepada para pengguna. Kami mempunyai model perniagaan yang pelbagai dan merupakan kuasa utama dalam industri video dalam talian di China.

Tentang ByteDanceDitubuhkan pada tahun 2012, misi ByteDance adalah untuk menginspirasikan kreativiti dan memperkaya kehidupan. ByteDance yang mempunyai lebih sedozen produk, termasuk TikTok dan platform khusus untuk pasaran China yang merangkumi Toutiao, Douyin dan Xigua, telah menjadikannya lebih mudah dan lebih menyeronokkan untuk orang ramai berhubung, mengguna dan mencipta kandungan.

Syarikat ini mempunyai lebih 240 buah pejabat di lebih 120 buah bandar, termasuk Beijing, Shanghai, Los Angeles, New York, London, Paris, Berlin, Dubai, Mumbai, Singapura, Jakarta, Seoul dan Tokyo. Setakat November 2019, ByteDance mempunyai lebih 60,000 orang pekerja serta 15 buah pusat penyelidikan dan pembangunan di seluruh dunia.

Keywords: Computer/Electronics Education Entertainment Multimedia/Online/Internet Television Children-related news Contracts Corporate Expansion Licensing/marketing agreements


Nak Kelainan Dengan Aura Tersendiri? HUAWEI Nova 5T Ada Jawapannya…Nombor 1 Paling Meletop!

Bukan sekadar sebuah peranti biasa, HUAWEI Nova 5T memiliki keindahan tersendiri seperti reka bentuk cantik, pilihan kombinasi warna unik dan disuntik dengan pelbagai elemen teknologi terkini. Kalau berani mencuba sesuatu yang baharu, ada baiknya korang pertimbangkan model ini. Nak tau kenapa meh kami cerita satu-satu…

Dengan slogan kata “Inspire Your Moment” dalam mempromosikan HUAWEI Nova 5T – smartphone ini nampaknya tampil penuh premium dengan kelas dan ‘feel’ tersediri. Lebih mengagumkan ia didatangkan dengan paparan hampir penuh – skrin bersaiz 6.26″ dengan resolusi FHD+ (2340 x 1080).

Apa yang sangat menarik dengan rekaan peranti ini ialah panel belakang dihiasi dengan permukaan berkilat sekaligus menyerlahkan lagi rupa paras – Nova 5T didatangkan dalam tiga pilihan warna menarik iaitu Midsummer Purple, Crush Blue dan Black. Dengan menyembunyikan kamera hadapan di bawah skrin, HUAWEI Nova 5T dilihat berjaya mengekalkan integriti penuhnya sekaligus merevolusikan pengalaman pengguna ke arah lebih baik.

Buka peranti sepantas the Flash! Sensor cap jari yang terbina pada sisi meningkatkan lagi keunikan reka bentuk pada HUAWEI Nova 5T. Lebih menarik, ia boleh menjalankan tugas dengan baik di mana kelajuan pengimbas cap jari dilihat jauh lebih pantas dari sedia ada – membuka kunci dengan serta merta. Kedudukan pengimbas cap jari ini juga dilihat mudah dicapai dan mudah diakses dengan sebelah tangan.

Hasil penggambaran daripada kamera utama dilihat agak baik – atas bantuan cipset Kirin 980, gambar dilihat mampu dihasilkan dengan cepat sebaik sahaja butan shutter ditekan. Di samping itu, kamera ini juga mampu merakam gambar dengan baik bersama hasil yang memuaskan hati. Honestly kami memang berpuas hati dan kagum dengan kualiti dihasilkan – keupayaan kamera ini harus dipuji! Mod penggambaran juga pelbagai – termasuk panorama, wide angle dan banyak lagi. Untuk aspek selfie juga, dilihat lebih baik berbanding model kelas atasan tertentu.

Well! Seperti penulis pun, memang jenis suka simpan banyak aplikasi, gambar dan banyak lagi dalam smartphone. Tetapi dengan 8GB RAM pada HUAWEI Nova 5T mempercepatkan lagi operasi dan kuasa berbilang aplikasi – manakala storan dalam 128GB pula memberi pengguna ruang berganda. Prestasi cipset juga menawarkan sokongan yang padu – sekaligus memiliki pakej terbaik untuk melancarkan sebarang aplikasi dengan pantas tanpa sebarang masalah lag. Berikut adalah hasil ujian penanda aras yang dijalankan oleh kami :

Ketahanan bateri smartphone juga merupakan keperluan penting buat pengguna. Kenapa? Dengan ketahanan bateri yang baik menjanjikan kualiti yang baik dengan penggunaan yang stabil. Lagi menarik, ia juga disertakan dengan sokongan SuperCharge 22.5W yang mana mampu mengepam bateri sehingga 50% dalam hanya 30minit sahaja. Menarik bukan?

HUAWEI Nova 5T dibekalkan dengan GPU Turbo yang dipertingkatkan – sekaligus secara drastik meningkatkan prestasi CPU dan GPU. Ia memanfaatkan kuasa cipset Kirin 980 dalam usaha memberi pengalaman permainan terbaik buat pengguna. Lebih menarik, ia juga menyokong beberapa permainan popular di dunia.

Nak beli atau tidak? Ianya bergantung kepada bajet. Secara keseluruhannya, smartphone ini berada pada tahap terbaik dengan kelas yang tersendiri. Ia dilihat tampil menyerlah bukan sahaja dari segi luaran, bahkan prestasi juga harus dipuji! Bagi yang berminat, HUAWEI Nova 5T ditawarkan pada tanda harga RM1,599!


Kehebatan AppGallery Menerusi HUAWEI Mobile Service (HMS) Buat Provider Dan Pengguna Tergamam!!

Pasti ramai teruja menantikan HUAWEI Mobile Services (HMS) di Malaysia. Ramai yang berteka-teki adakah HMS ini mampu menawarkan perkhidmatan yang terbaik kepada pengguna. Jangan risau, dan jangan bimbang kerana di peringkat global sahaja sudah membuktikan ‘hype’ di bawa oleh HMS ini yang mana ia telah menawarkan perkhidmatan ini kepada 570 juta pengguna di 170 buah negara.

Tidak hairanlah HMS kini sedang bergiat aktif dalam mendapatkan jenama tempatan dan service provider untuk menerbitkan aplikasi mereka di AppGallery yang sekaligus mampu memberikan perkhidmatan yang terbaik kepada pengguna.

AppGallery yang merupakan Aplication Store ke-3 terbesar di dunia pastinya mampu menawarkan perkhidmatan yang terbaik kepada aplikasi dan servis tempatan menerusi kelebihan yang dimiliki.

HMS memastikan bahawa AppGallery ini dapat membantu menerusi mempromosikan aplikasi anda menerusi 10 cara. Antara cara yang menarik yang mampu menarik perhatian pengguna adalah Get These Popular Apps, Recommended Apps, Splash Screen, Banner dan Feature Page.

Selain itu, mereka turut menggunakan Gift, Campaign, Album, Recommendation Card dan hi-Folder.

AppGallery ini juga pastinya bukan kaleng-kaleng apabila ia turut disertakan dengan 3 intelligent search service yang sangat memudahkan iaitu most search yang mana anda boleh menggunakan keyword recommendation.

Quick Seach turut dihadirkan bagi memastikan anda dapat mencari aplikasi yang dicadangkan apabila pengguna menaip perkataan yang berkaitan. Turut dihadirkan adalah search result.

Keupayaan ini sekaligus mendorong untuk mendapatkan lebih banyak engagement, localize operation serta membuka lebih banyak pasaran kepada aplikasi tersebut. Capaian aplikasi anda pastinya lebih luas.

Nak tahu apa lebih menarik? Menerusi HMS ini, anda akan menjadi sebahagian daripada HMS ecosystem yang mana ia mampu menyambung kesemua peranti HUAWEI yang pastinya akan memberikan keuntungan kepada provider mahupun pelanggan.

Memang dah tak boleh nak cakap apa dah. AppGallery ini pastinya memberikan kelebihan kepada provider dan pengguna dan mampu menjadikan kerja dan hidup anda lebih mudah.


Google Pixel 3 & Pixel 3 XL Kini Rasmi – Menawarkan Penggambaran Lebih Hebat!

Selepas hampir beberapa bulan peminat Android dan Google berteka-teki dengan pelbagai ura-ura yang dikeluarkan, akhirnya Google dengan rasminya mengumumkan telefon pintar terbaharu mereka iaitu Google Pixel 3 dan Pixel 3 XL.

Dari segi rekaan, Google Pixel 3 dan Pixel 3 XL nampaknya masih lagi mengekalkan rekabentuk yang hampir sama seperti model sebelumnya, cuma paparan skrin lebih besar dan Google Pixel 3 XL turut hadir dengan takuk yang sangat janggal untuk dipaparkan.

Menampilkan skrin 5.5-inci bagi Pixel 3, manakala Pixel 3 XL pula menawarkan paparan skrin bersaiz 6.3-inci dengan bezel yang lebih nipis pada kedua-duanya. Seperti panel OLED lain, kedua-dua peranti menyokong ciri HDR, Always On Dislay, serta Color Mode selain dilindungi panel Corning Gorilla Glass 5 depan dan belakang.

Fungsi penggambaran pula, Pixel 3 dilengkapi sensor penstabilan imej optikal 12.2MP dengan aperture f/1.8. Kali ini, Google telah memasukkan integrasi kecerdasan buatan untuk penggambaran yang lebih kemas serta cantik. Berbanding belakang yang menggunakan satu kamera, Pixel 3 telah hadir dengan sistem dwi-kamera depan 8MP. Satu lensa untuk rakaman normal dan satu lagi lensa untuk penggambaran bersudut luas dengan ciri penstabilan imej digital.

Google juga telah menamakan tiga warna yang diperkenalkan dengan gaya yang lebih segar iaitu Clearly White, Only Black dan juga Not Pink. Seperti yang diumumkan ura-ura sebelum ini, Googel Pixel 3 dan Pixel 3 XL dikuasakan oleh pemproses Snapdragon 845, RAM 4GB dan pilihan storan dalaman 64GB atau 128GB.

Dua peranti ini akan dijual di AS terlebih dahulu pada harga bermula USD799 (kira-kira RM3,320) untuk Pixel 3 dan USD899 (kira-kira RM3,736) untuk Pixel 3 XL.


DTEK60, Peranti Android Dengan Sentuhan Keselamatan BlackBerry

BlackBerry, peneraju peranti dan perisian bercirikan keselamatan, hari ini mengumumkan peranti terbaru mereka bagi pasaran Malaysia. DTEK60 adalah sebahagian daripada usaha peralihan BlackBerry sebuah syarikat yang fokus kepada perisian, bermakna perkakasan DTEK60 ini dihasilkan oleh TCL dan dilengkapi dengan perisian keselamatan BlackBerry yang dipercayai ramai.

DTEK60 adalah peranti kedua dalam siri DTEK yang menggunakan sistem Android. Ia menyediakan syarikat dan organisasi dengan akses penuh kepada ekosistem Android dan ciri-ciri komputer yang lebih tinggi-akhir untuk membantu produktiviti kerja. Ia dilengkapi dengan semua ciri-ciri keselamatan yang dimiliki peranti BlackBerry, termasuk patch keselamatan yang terbaik dalam kelasnya dan DTEK, sebuah aplikasi BlackBerry yang membolehkan pengguna untuk memantau dan mengawal privasi mereka pada telefon.

Antara fungsi yang dilengkapkan pada DTEK60:-

Sensor cap jari: Untuk akses cepat dan mudah, pengesan cap jari menyediakan keselamatan tambahan untuk membuka kunci telefon anda, mengakses Password Keeper dan membuat pembelian – termasuk dari Android Pay. Menyokong sehingga lima cap jari yang disulitkan sepenuhnya dengan keselamatan yang anda boleh percayai.

Keyboard Pintar BlackBerry: DTEK60 mempunyai papan kekunci pintar direka untuk belajar corak dan sejarah taipan pengguna bagi meningkatkan ketepatan menaip dan kelajuan. Ia menyediakan cadangan perkataan semasa anda menaip dan termasuk sehingga tiga bahasa.

Skrin yang menakjubkan: DTEK60 mempunyai skrin 5.5″ Quad HD, mampu memaparkan 16 juta warna. Skrin yang diperbuat daripada kaca tahan calar ini mempunyai salutan oleophobic khusus untuk melindungi daripada kotor dan cap jari.

Memori: Dengan sokongan untuk kad microSD sehingga 2TB, DTEK60 menyediakan fleksibiliti untuk anda menambah ruangan stor peranti.

Rapid Security Patching: BlackBerry mempunyai rekod sebagai yang paling cepat menyampaikan patch keselamatan, menetapkan matlamat yang sebagai tindak balas kejadian dan pengurusan patch untuk melindungi peranti anda daripada ancaman berniat jahat.

DTEK App: Membolehkan pengguna untuk memantau OS dan aplikasi mereka untuk mengetahui secara automatik apabila privasi mereka berada dalam risiko dan mengambil tindakan untuk memperbaikinya. Aplikasi DTEK juga memantau aplikasi dan memberitahu anda apabila seseorang itu mengambil gambar atau video tanpa pengetahuan anda, menukarkan mikrofon anda, menghantar mesej teks, atau mengakses kenalan atau lokasi anda. Ini menjadikan ia lebih sukar bagi penyerang untuk berkompromi OS.

FIPS 140-2 Compliant Full Disk Encryption: Melindungi maklumat peribadi anda, seperti gambar-gambar atau maklumat bank, daripada dicuri jika anda kehilangan telefon anda.

DTEK60 dijual pada harga RM 2,388

DTEK60 diedarkan secara sah di Malaysia oleh BrightStar Malaysia, anda boleh mendapatkan peranti ini di stor jualan yang bekerjasama bersama pengedar ini.


Kemenangan Penuh Choirock Mecard dalam Semua Pertikaian Paten Global terhadap Spin Master

SEOUL, Korea Selatan, 9 Okt. 2020 /PRNewswire/ — Jenama mainan Mecard, yang dibangunkan dengan teknologi proprietari milik syarikat mainan Korea Choirock Contents Factory Co., Ltd., memperoleh kemenangan sepenuhnya dalam semua pertikaian paten global terhadap Spin Master, Ltd., sebuah syarikat mainan global Kanada.

Pada tahun 2018, Spin Master menyaman syarikat mainan AS, Mattel, Inc., di Amerika Syarikat, Kanada, Australia, dll., menuduh bahawa mainan Mecard melanggar paten “Bakugan” Spin Master. Mattel mengedarkan mainan Mecard di negara-negara tersebut melalui lesennya yang diperoleh dari Choirock. Tetapi kemasukan Mecard ke pasaran global terhalang oleh tindakan undang-undang Spin Master.

Pada bulan Mac 2019, sebagai tindak balas terhadap tuntutan mahkamah Spin Master, Choirock memfailkan petisyen semakan inter parte kepada Lembaga Perbicaraan dan Rayuan Paten Amerika Syarikat (PTAB), mencabar kesahihan tiga paten “Bakugan” AS Spin Master. Master Spin mendakwa bahawa Mecard melanggar ketiga-tiga paten ini. Pada bulan September 2020, PTAB memutuskan bahawa semua tuntutan yang dicabar bagi setiap paten “Bakugan” adalah tidak dapat dipatenkan. Sangat jarang PTAB membatalkan semua tuntutan yang dicabar dari beberapa paten keluarga seperti yang berlaku dalam hal ini. Dengan mengesahkan bahawa paten Spin Master “Bakugan” tidak mempunyai hak paten kerana ia tidak lebih daripada teknologi mainan yang dibangunkan atau sudah diketahui sebelumnya, keputusan ini memberikan kemenangan sepenuhnya kepada Choirock.

Sebelum keputusan ini, Mahkamah Itali (EU) dan Mahkamah Agung China juga memutuskan bahawa paten EU Spin Master tidak dapat dipatenkan dan bahawa mainan “Mecard” tidak melanggar paten Spin Master China. Khususnya, Mahkamah Milan Itali memutuskan bahawa tuntutan utama paten EU Spin Master yang menyerupai seperti yang digunakan oleh Spin Master dalam litigasi yang lain adalah tidak dapat dipatenkan. Begitu juga, Choirock memenangi tuntutan pelanggaran hak paten yang dikemukakan oleh Spin Master di Mahkamah Agung China. Kemenangan di China ini mengesahkan bahawa paten “Mecard” mempunyai keaslian dan kreativiti mereka yang tersendiri dan sama sekali berbeza dengan paten “Bakugan”. Oleh itu, Choirock telah berjaya mengatasi semua halangan yang berkaitan dengan paten Spin Master “Bakugan” dalam perniagaan globalnya untuk mainan “Mecard”.  Mainan “Mecard” menggunakan mekanisme unik yang mengubah permainan dengan mengangkat kad dalam keadaan permukaan bawah kad terdedah.  Mekanisme ini adalah yang pertama seumpamanya di dunia.

Choirock memiliki hak harta intelek yang berkaitan dengan permainan “Mecard”. Choirock mengumumkan bahawa “berdasarkan kemenangan kami dalam pertikaian Spin Master, yang telah menghalang perniagaan syarikat, syarikat itu akan bertemu dan berbincang dengan pelbagai rakan di seluruh dunia untuk mempercepat pelancaran semula Mecard di pasaran global. Choirock menyatakan bahawa “syarikat akan terus memantapkan hak patennya untuk mainan Mecard berkenaan mekanisme unik mereka yang mendedahkan permukaan bawah kad ketika melakukan transformasi.” Choirock juga menyatakan bahawa “seperti pertikaian Spin Master, syarikat akan mengambil tindakan tegas terhadap mana-mana pernyataan yang tidak wajar berkaitan kesalahan pelanggaran terhadap Choirock dan aktif akan melindungi IP sendiri.

Choirock Contents Factory Co., Ltd. ialah pencipta dan penyedia kandungan terkemuka di Korea. Choirock sangat mahir dalam perancangan dan pembangunan mainan, animasi, dan perniagaan perlesenan dan berdedikasikan terhadap penciptaan kandungan unik dan inovatif seperti Turning Mecard®, Dino Mecard®, Ghost Mecard®, Bbasha Mecard®, Hello Carbot®, Hello Carbot Koong®, Hello Carbot Mini®, SofyRuby®, My Friend Koriri®, Bite Choicar® antara lainnya. Choirock komited untuk menyediakan ‘Keseronokan Bermain’ kepada anak-anak dan keluarga. Lawati kami dalam talian di www.choirockcf.com.

Source: Choirock Contents Factory Co., Ltd.

Keywords: Computer/Electronics Household/Consumer/Cosmetics Retail Toys Legal issues


Lebih Dekat Lagi! Hands-On Huawei P30 Pro Tertiris?!

Semalam baru sahaja tertiris gambar acah siri Huawei P30, pagi ini terus nampak peranti sebenar dari @onleaks.

Menerusi gambar hands-on ini, tiada beza dengan gambar acah yang terdedah semalam di mana kamera pada panel belakang menggunakan rekaan unik gabungan tiga kamera di sisi kiri dan satu lagi ToF kamera di bawah LED flash.

Lebih menarik lagi, lensa ketiga direka dengan segi empat tepat dan apa niat sebenar menggunakan rekaan ini kita nantikan pengesahan dari pihak Huawei ya.


OPPO Lanjutkan Jaminan Waranti Antarabangsa Untuk OPPO Reno 10x Zoom

OPPO Reno 10x Zoom telah diperkenalkan secara rasmi di pasaran tempatan pada 27 Mei – di mana ditawarkan pada harga RM3,399. Kepada yang berniat untuk membeli, suka cita dimaklumkan OPPO kini menyediakan lanjutan jaminan waranti antarabangsa.

Melalui jaminan waranti ini, pengguna kini boleh mengakses perkhidmatan pembaikan dan naiktaraf peranti tidak kira di mana mereka berada. Untuk makluman, waranti ini di datangkan bersama-sama pembelian OPPO Reno 10x Zoom.

Pengguna OPPO Reno 10x Zoom boleh mengakses waranti ini di senarai negara  seperti berikut : Afrika, Timur Tengah, India, Myanmar, Pakistan, Sri Lanka, Bangladesh, Nepal, Indonesia, Vietnam, Kemboja, Filipina, Malaysia, Thailand, Mesir, Maghribi, Kenya, Nigeria, Tunisia, Arab Saudi, Emiriah Arab Bersatu, China Taiwan, Singapura, Australia, New Zealand, Jepun, Rusia, Kazakhstan, Perancis, Itali, Sepanyol, Poland, Belanda, United Kingdom, Turki dan China.


HONOR View20 Terjual Lebih 1,000 Unit Sepanjang Jerayawara Jualan Pertama!

HONOR nampaknya terus meraih kejayaan demi kejayaan apabila mengumumkan bahawa model terbaharu, HONOR View20 berjaya terjual lebih daripada 1,000 unit sepanjang roadshow jualan pertamanya di 1 Utama hujung minggu lalu – 26 dan 27 Januari 2019.

Kejayaan ini amat jelas menunjukkan kehebatan pada model tersebut berjaya menarik perhatian ramai. Malah, tidak keterlaluan jika dikatakan teknologi canggih pada model ini mungkin kita tidak dapat lihat dalam peranti lain.

Bagi yang berminat, telefon ini tersedia dalam tiga pilihan warna iaitu Sapphire Blue & Midnight Black untuk versi 6GB + 128GB pada harga RM1,999, manakala Phantom Blue untuk versi Moschino 8GB + 256GB pada harga RM2,499.

Tidak ketinggalan, HONOR 10 Lite (Shiny Red dan Sapphire Blue : 3+64GB) turut mendapat perhatian sepanjang roadshow berlangsung. Ia dijual pada harga RM799 dan 1,000 pembeli terawal telah menerima sejumlah hadiah istimewa : HONOR Band 4 Running, HONOR Water Bottle edisi terhad dan pembersih udara.


Gempar! HUAWEI Mate 30 Pro 5G Berharga RM4,199 – Ketesediaan Bermula 7 Februari Ini!

Finally…Selepas sekian lama berteka-teki, akhirnya HUAWEI Mate 30 Pro 5G kini memasuki pasaran tempatan. HUAWEI Mate 30 Pro 5G merupakan peranti pertama di Malaysia yang dibekalkan dengan sokongan 5G dan penawaran yang terkini.

Bagi yang berminat, HUAWEI Mate 30 Pro 5G ditawarkan pada harga RM 4,199 dan ketersediaan adalah bermula 7 Februari 2020. Ia akan tersedia menerusi beberapa saluran berbeza termasuk HUAWEI Experience Stores di seluruh Malaysia dan rakan telco rasmi HUAWEI seperti Maxis, Celcom dan UMobile.

Setiap pembelian HUAWEI Mate 30 Pro 5G bakal didatangkan dengan hadiah eksklusif bernilai hingga RM537 – termasuk HUAWEI Wireless In-car SuperCharge charger dan Jaminan waranti tambahan selama satu (1) tahun. Tunggu apa lagi? Jangan lupa dapatkan seunit! Untuk mengetahui lebih lanjut mengenai siri HUAWEI Mate 30, sila lawati HUAWEI Online Shop / Facebook HUAWEI.


OPPO Gegar Dunia Dengan 4 Kejayaan Terhebat Dalam Bidang Inovasi

Kehadiran OPPO siri F iaitu F9 ke pasaran tempatan baru-baru ini ternyata berjaya mendapat maklum balas positif daripada orang ramai, sekaligus mencapai pelbagai kejayaan dan pengiktirafan dalam segi reka bentuk serta teknologi.

Ekoran kejayaan itu, F9 dilihat berjaya mencatat jualan yang luar biasa di mana sebanyak 32 unit telah terjual setiap minit pada hari pertama! Sekaligus memecahkan rekod jualan sebelumnya dengan dua kali ganda mengalahkan siri terdahulu, OPPO F7.

Bagi memastikan pengguna berasa berpuas hati sepenuh masa, OPPO sentiasa berusaha dalam penambahbaikan dengan penuh inovasi. Selain itu, pelbagai perubahan besar dalam usaha untuk menampung perubahan drastik dalam industri peranti pintar turut dilakukan.

Sebagai sebuah pengeluar peranti terkemuka dari China, OPPO dilihat telah berjaya mengekalkan rekod jualan yang cemerlang. Ini adalah kerana strategi pemasaran serta penemuan reka bentuk terbaru mereka seperti teknologi VOOC Flash Charge dan 3D Structure Light.

Selari dengan kemajuan teknologi, OPPO nampaknya berjaya mencuri perhatian ramai dengan membawakan rekaan unik untuk peranti mercu mereka iaitu OPPO Find X. Dilancarkan secara rasmi di Paris pada 19 Jun lepas, tidak sampai sebulan kemudian dibawa masuk ke pasaran Malaysia pada 17 Julai 2018, Find X hadir dengan sejumlah penawaran yang sangat menarik termasuklah reka bentuk kamera tersembunyi di dalam rangka melalui teknologi Stealth 3D Camera.

Di saat yang lain sibuk dengan persaingan, OPPO pula terus kekal fokusnya kepada inovasi untuk memberi lebih banyak kejutan kepada anak-anak muda selain memastikan setiap kualiti dan perkhidmatan produknya memenuhi keperluan pengguna semasa.

Berani tampil berbeza, OPPO menukar warna badan peranti daripada mono ke kecerunan dengan melibatkan Maestro of Color – Karim Rashid mewujudkan kecerunan warna indah seperti Cosmic Purple dan Ruby Red. Sejak itu, OPPO mendapat pengiktirafan sebagai pemain warna peranti pintar ini.

OPPO mendapat pengiktirafannya melalui teknologi kebanggaan mereka seperti VOOC Flash Charge, 3D Structured Light, kamera Stealth 3D dan pergerakan mekanikal yang menggelungsur. Sebut sahaja teknologi VOOC Flash Charge, pastinya terdapat satu nama yang tidak boleh dilupakan iaitu Chang Jia Liang, lelaki di sebalik tabir teknologi low voltage fast charge atau lebih dikenali sebagai VOOC Flash Charge.

Pada ketika itu, OPPO masih sebuah syarikat kecil yang mempunyai sumber yang terhad. Oleh itu, tidak semua idea atau projek boleh mendapatkan kos yang diperuntukkan. Disebabkan itu, kos projek VOOC ditanggung sepenuhnya oleh Chang dan dua rakan. Meskipun pada mulanya mereka bergelut dengan pelbagai cabaran, namun selepas banyak penelitian ketat dilakukan terhadap projek tersebut, pihak OPPO akhirnya bersetuju untuk membenarkan teknologi itu digunakan pada peranti Find 7.

Ketika majlis pelancaran Find X di Paris pada Jun lalu, Chang dan pasukannya telah memperluaskan inovasi dengan memperkenalkan teknologi SuperVOOC. Pelaksanaan tersebut ternyata memberi impak positif kepada syarikat OPPO sekaligus merubah ia kepada syarikat yang mempunyai keupayaan untuk meneruskan inovasi dan kreativiti.

Seterusnya, teknologi kamera Stealth 3D. Find X merupakan peranti pintar Android pertama yang dilengkapi dengan ciri unik ini dalam mencapai nisbah skrin visual yang hebat daripada 93.8%. Struktur gelongsor kamera Stealth 3D yang tersembunyi membekalkan kamera utama 16MP + 20MP dan kamera hadapan sebesar 25MP.

Selain itu, kawasan ini turut dilengkapi dengan modul 3D Structured Light dengan pelbagai komponen berteknologi tinggi seperti Flood illuminator, kamera Infra-merah, sensor proximity, Dot projector, Receiver dan kamera RGB .

Modul 3D Structured Light dalam Find X ini mampu memancar sebanyak 15,000 titik, sekaligus mengimbas wajah pengguna dengan modul 3D yang tepat dan lengkap supaya lebih pantas menyahkunci peranti.

Pengecaman wajah 3D Structured Light mempunyai tahap keselamatan yang lebih tinggi berbanding sistem pengimbas cap jari. Kadar penerimaan palsu pada pengimbas cap jari 1/50,000, sementara kadar penerimaan palsu pengecaman wajah 3D adalah 1/1,000,000. Pengenalan teknologi ini memudahkan sistem menyahkunci peranti lebih selamat dan lebih cepat.

Selain teknologi inovasi, OPPO juga berjaya meluaskan jenama mereka di pasaran luar negara. Pada Jun 2018, OPPO bangga memasuki pasaran Eropah dan sehingga kini mereka berada di lebih daripada 30 pasaran dunia selain mempunyai lebih daripada 400,000 kedai konsep rasmi untuk menyediakan barisan produk dan perkhidmatan yang cemerlang.

Pada masa hadapan, OPPO akan membahagikan pasaran luar negara mereka kepada lima hab serantau, yang terdiri daripada Asia Selatan dan India, Asia Tenggara, Eropah, Asia Pasifik, dan Timur Tengah dan Afrika. Setiap rantau akan mempunyai sebilangan kakitangan yang bertanggungjawab untuk menyediakan strategi tempatan dan perkhidmatan pelanggan.

Beralih pandangan ke rantau Asia Tenggara, siri OPPO F dilihat satu model yang mendapat perhatian luar biasa di bawah kemampuan swafoto-nya. Menyasarkan pada pasaran pertengahan, siri F sentiasa menjadi pilihan terbaik bagi pengguna yang mencari peranti pintar mampu milik dan komprehensif.

Namun, OPPO tidak pernah lelah berusaha menjadi yang terbaik. Untuk memastikan pengguna boleh menikmati inovasi yang terbaik dalam setiap jajaran, OPPO kini telah menggunakan teknologi VOOC Flash Charge pada peranti terbaru mereka, F9.

F9 merupakan peranti di bawah siri F pertama yang menyokong teknologi VOOC Flash Charge, juga hadir dengan reka bentuk skrin sedikit unik dikenali sebagai ‘Waterdrop screen’ di samping penawaran rekaan warna cerun yang eksklusif pada nisbah skrin-ke-kerangka 90.8%.

Hasilnya terbukti cemerlang dan OPPO F9 kini tersedia dengan tawaran harga RM1,399 di kedai konsep OPPO, laman rasmi OPPO, pengedar sah, rakan kongsi e-dagang seperti Lazada, 11street dan Shopee, serta rakan kongsi kedai rantaian Senheng, senQ dan Courts. Sebagai alternatif, pelanggan boleh pergi ke kedai telco termasuk Digi, Maxis atau Celcom untuk membeli OPPO F9.

Untuk mengetahui lebih lanjut mengenai OPPO F9, sila rujuk:

**Ini adalah artikel advertorial dari OPPO Malaysia


vivo V7 Dengan Keupayaan Swafoto 24MP Kini Dilancarkan Pada Harga RM1,299

vivo selaku pengeluar telefon pintar terkemuka hari ini telah memperkenalkan model terbarunya dengan kemunculan V7, khas untuk pengguna di Malaysia yang inginkan swafoto berkualiti tinggi.

Berbeza dengan vivo V7+ yang telah dilancarkan pada September yang lalu, vivo V7 menampilkan spesifikasi yang sedikit berbeza seperti paparan skrin FullView sebesar 5.7 inci beresolusi 720 x 1440 piksel, memori dalaman 32GB serta RAM 4GB, dan juga bateri berkapasiti 3000 mAh.

Sebagaimana model V7+, model terbaru V7 ini turut dilengkapi dengan keupayaan swafoto 24 Megapiksel dengan teknologi Face Beauty 7.0 bagi mengekalkan keaslian warna gambar.

vivo V7 akan mula dijual di pasaran tempatan bermula 25 November 2016 dalam warna Crown Gold dan Matte Black pada harga RM1,299 di kedai-kedai konsep vivo, kedai-kedai rakan vivo ataupun secara atas talian. Manakala pra-tempah untuk V7 bermula dari 20 hingga 24 November 2017 di Lazada.


HUAWEI Perkukuh Pasaran Tablet, Meningkat Ditangga Ketiga Top 5 Syarikat Pengeluar Tablet

HUAWEI terus melangkah ke hadapan dengan memperkukuhkan pertumbuhan jualan bagi table di Malaysia dan di seluruh dunia. Jadi tidak hairanlah HUAWEI MediaPad M5 menjadi produk paling laris bagi pasaran produk 8 inci.

HUAWEI telah bergerak ke tangga ketiga bagi top 5 syarikat Pengeluar tablet dan telah mengalahkan Apple dan Samsung dari segi pertumbuhan tahun ke tahun.

Dari data awal mendedahkan bahawa HUAWEI telah menghantar jumlah keseluruhan 14.5 juta tablet pada suku tahun terakhir yang mana menunjukan peningkatan 15% berbanding tahun 2017. Hanya HUAWEI sahaja yang mengekalkan pertumbuhan positif iaitu 14.9%.

Tablet terbaharu keluaran HUAWEI iaitu HUAWEI MediaPad T5 pastinya 1 tarikan terbaharu. Disertakan dengan paparan 10.1 inci FUll HD IPS Screen yang menyokong resolusi 1920 x 1200. Pastinya ia sangat sesuai digunakan untuk menonton movie dan drama. Ia juga boleh dihubungkan terus dengan mana-mana peranti telefon pintar HUAWEI, Windows PC dan Mac.

HUAWEI juga memastikan peranti ini sesuai digunakan oleh kanak-kanak dengan pra-pemasangan Children’s Corner yang mana ibu bapa boleh meletakkan had masa penggunaan dan memilih isi kandungan untuk dilihat oleh anak-anak.

HUAWEI MediaPad T5 dijual pada harga RM999 dan boleh dibeli di semua HUAWEI Experience Stores, zon paparan dan pengedar sah dan syarikat telco. Bagi mendapatkan maklumat lanjut, layari laman sesawang HUAWEI atau laman rasmi Facebook HUAWEI.


Infobip Diberi Penarafan sebagai Vendor Tembok Api SMS Peringkat Satu dalam Tinjauan Operator Mudah Alih oleh ROCCO Research

LONDON dan VODNJAN, Croatia, 8 April 2021 /PRNewswire/ — Penyedia penyelesaian penglibatan global dan perkhidmatan syarikat telekomunikasi yang terkemuka iaitu Infobip, hari ini mengumumkan bahawa ia telah diberi penarafan sebagai vendor tembok api SMS Peringkat Satu dalam tinjauan tahunan pengendali mudah alih di seluruh dunia yang dijalankan oleh ROCCO Research.

Dalam satu tinjauan terhadap 215 pengendali rangkaian mudah alih dari 109 buah negara, Infobip dinilai dalam kedudukan dua terbaik daripada keseluruhan penyedia dengan skor sebanyak 4.38 daripada 5 skor keseluruhan dan mengungguli kedudukan dalam kategori prestasi dan kepemimpinan. Ini merupakan penampilan Infobip kali keempat berturut-turut pada peringkat tertinggi bagi kategori vendor tembok api SMS di seluruh dunia yang mengukuhkan lagi reputasinya sebagai penyedia penyelesaian pengewangan dan penapisan trafik SMS yang boleh dipercayai dan berprestasi tinggi.

Metodologi ROCCO Research merangkumi tinjauan yang saksama dan telus yang menyasarkan operator mudah alih dengan menanyakan mereka tentang prestasi vendor daripada pelbagai syarikat perkhidmatan telekomunikasi serta mengeluarkan laporan terperinci dengan penarafan dalam pelbagai kategori teknikal dan komersial. Pada masa lalu, Infobip telah memperoleh kedudukan tertinggi dalam penarafan bagi kategori penyedia perkhidmatan SMS A2P secara konsisten dalam kedua-dua tinjauan operator mudah alih dan perusahaan yang juga dijalankan oleh ROCCO Research.

“Kami berasa amat gembira dengan keputusan tinjauan vendor tembok api SMS pada tahun ini yang dijalankan oleh ROCCO. Rakan kongsi operator mudah alih kami telah mengiktiraf usaha kami untuk membina ekosistem yang komprehensif yang menggabungkan pembangunan penyelesaian penapisan canggih dengan suatu pendekatan yang proaktif untuk pengewangan trafik. Kami juga berasa gembira kerana tinjauan ini semakin menyerlahkan peningkatan dan bidang inovasi yang melengkapkan visi kami untuk masa depan,” kata Pengasas merangkap Ketua Pegawai Eksekutif Infobip, Silvio Kutic.

Pengasas merangkap Pengerusi ROCCO Group, Jason Bryan menyimpulkan: “Sekali lagi kami mempunyai sebab untuk meraikan prestasi dan kepemimpinan Infobip, sebuah syarikat yang amat dikagumi oleh komuniti Operator Mudah Alih. Ditampilkan sekali lagi dalam kajian tahunan Penanda Aras Vendor Tembok Api SMS (SMS Firewall Vendor Benchmarking) keempat oleh ROCCO, Infobip telah berkembang menjadi peneraju dalam kategori Tembok Api SMS dalam beberapa KPI utama berdasarkan maklum balas daripada Operator Rangkaian Mudah Alih (MNO) di seluruh dunia.”

Infobip ialah sebuah platform komunikasi awan global yang membolehkan perniagaan membina pengalaman terhubung dalam semua peringkat perjalanan pelanggan. Boleh diakses melalui satu platform tunggal, penyelesaian pusat hubungan, pengesahan pengguna, identiti dan penglibatan saluran omni Infobip membantu perniagaan dan rakan kongsi mengatasi kerumitan komunikasi pengguna untuk mengembangkan perniagaan dan meningkatkan kesetiaan.

Dengan pengalaman industri yang lebih sedekad lamanya, Infobip telah berkembang kepada lebih 65 buah pejabat di enam benua. Ia menawarkan teknologi yang dibangunkan secara natif dengan kapasiti untuk menjangkau lebih tujuh bilion peranti mudah alih dan seumpamanya di lebih 190 buah negara yang disambungkan secara langsung ke lebih 650 rangkaian telekomunikasi. Infobip telah ditubuhkan pada tahun 2006 dan dipimpin oleh Pengasas Bersamanya iaitu Silvio Kutić sebagai Ketua Pegawai Eksekutif, Roberto Kutić dan Izabel Jelenić.

Anugerah yang dimenangi baru-baru ini ialah:

Keywords: Computer Software Computer/Electronics Health Insurance High Tech Security Publishing/Information Service Telecommunications Telecommunications Carriers and Services Wireless Communications Awards Survey, Polls & Research


Huawei Umum Rangkaian Produk 5G Baharu, Percepat Strategi Kehidupan AI Lancar Semua-Senario

BARCELONA, Sepanyol, 26 Februari 2020 /PRNewswire/ — Huawei Consumer Business Group (CBG) hari ini menganjurkan satu pelancaran maya di Barcelona, Sepanyol, yang mana ia mengumumkan siri produk dan strategi 5G baharu yang mendemonstrasikan keupayaan penuh ekosistem semua-senarionya.

Produk-produk utama yang diumumkan termasuk: HUAWEI Mate Xs, satu evolusi daripada peranti boleh lipat yang membawakan perkakasan dan perisian canggih; HUAWEI MatePad Pro 5G, tablet 5G unggulan yang menawarkan pengalaman semua-senario premium; serta HUAWEI Wi-Fi AX3 dan HUAWEI 5G CPE Pro 2, dua penyelesaian sambungan didayakan Wi-Fi 6+ yang menawarkan sambungan pervasif yang berkelajuan tinggi kepada pengguna.

Di samping itu, Huawei turut memperkenalkan rangkaian komputer riba HUAWEI MateBook baharu. Dikuasakan oleh pemproses Intel® Core™ Generasi ke-10 dan sistem pengendalian Windows, komputer riba FullView terkini mengubah pengalaman pejabat mudah alih dengan ciri-ciri produktiviti revolusioner seperti Huawei Share dan Kolaborasi Berbilang Skrin.

Richard Yu, Ketua Pegawai Eksekutif Huawei Consumer Business Group, berkata “Huawei akan kekal komited terhadap strategi Kehidupan AI Lancar Semua-senario. Kami akan terus melabur dalam teknologi pinggir kami termasuk cip set, komunikasi 5G, AI mudah alih, sistem pengendalian, kamera dan penyelesaian audio-visual agar dapat membina kelebihan berdaya saing jangka panjang kami. Kami juga tidak sabar-sabar untuk bekerjasama dengan pembangun seluruh dunia bagi memangkinkan pertumbuhan ekosistem semua-senario. Bersama-sama mereka, kami akan meningkatkan pengalaman semua-senario dan membawanya ke kemuncak baharu.”

Di Huawei, pengalaman pengguna sentiasa diutamakan. Dengan cara yang sama, syarikat telah mengkhususkan dekad yang lalu untuk memupuk ekosistem “1+8+N”. Menyokong ekosistem berkenaan ialah Huawei Share dan Huawei HiLink yang merupakan jambatan yang menghubungkan semua peranti bersama-sama bagi membawa pengalaman pengguna yang holistik. Selain menginovasi pada bidang khusus perkakasan, Huawei terus membina ekosistem Huawei Mobile Services (HMS) yang boleh diakses kepada pengguna melalui HUAWEI AppGallery.

Menerusi platform perkhidmatan perkakasan dan perisian semua-senario yang berfungsi dengan harmoni, Huawei membawa pengalaman pengguna berkualiti yang mana maklumat dikongsi antara peranti terhubung dengan cara yang lancar merentas semua senario.

Tahun 2019 merupakan tahun yang tidak konvensional buat Huawei. Walau bagaimanapun, Huawei kekal sebagai jenama yang dipercayai dalam kalangan pengguna, sebagaimana yang dibuktikan oleh prestasi mantapnya pada tahun 2019 dengan pendapatan tahunan melonjak naik sebanyak 30 peratus kepada $67 bilion. Perniagaan telefon pintar Huawei melangkaui 240 juta unit penghantaran, seraya menjamin kedudukan Huawei sebagai pengeluar telefon bimbit yang kedua terbesar di dunia. Kategori-kategori produk lain dalam ekosistem semua-senario mencatatkan pertumbuhan yang pesat: Perniagaan PC meningkat sebanyak 200 peratus, produk boleh pakai meningkat sebanyak 173 peratus manakala produk audio tanpa wayar meningkat sebanyak 210 peratus.

Alami revolusi, sekali lagi: HUAWEI Mate Xs

Membawakan evolusi faktor bentuk boleh lipat yang seterusnya, HUAWEI Mate Xs membawa pengalaman pengguna yang lebih baik dengan paparan fleksibel baharu yang dikeluarkan dengan bahan-bahan terbaharu dan sendi baharu bagi merealisasikan reka bentuk Falcon Wing istimewa.

Dilengkapi dengan 5G SoC Kirin 990 5G unggulan dibangunkan sendiri oleh Huawei, HUAWEI Mate Xs ialah penaiktarafan lengkap yang menampilkan keupayaan komunikasi AI mudah alih dan 5G yang lebih baik.

Kamera Kuad Leica SuperSensing kembali semula pada HUAWEI Mate Xs. Terdiri daripada kamera SuperSensing 40MP dan kamera sudut ultra luas 16MP dan kamera telefoto 8MP serta kamera3D Depth Sensing, sistem kamera Leica berkuasa itu memanfaatkan sepenuhnya faktor bentuk boleh lipat, memainkan peranan sebagai kamera depan dan belakang bagi menyokong rangkaian luas keadaan penggunaan fotografi.

Beroperasi melalui EMUI10.0.1, HUAWEI Mate Xs menyokong aplikasi Berbilang-Tetingkap yang memastikan pengalaman yang lebih pintar dan lebih dinamik. Bagi meluaskan rangkaian aplikasi yang mengeksploitasi potensi penuh faktor bentuk boleh lipat, Huawei bekerjasama secara kolaboratif dengan pembangun global bagi mengembangkan ekosistem berkenaan.

Melangkaui Wi-Fi 6: Siri HUAWEI Wi-Fi AX

Sebagai sebahagian daripada strategi Kehidupan AI Lancar Semua-senario Huawei, penyelesaian sambungan seperti penghala Wi-Fi, peralatan premis-pelanggan (CPE) dan modul komunikasi memainkan peranan kritikal bagi menghubungkan ekosistem 1+8+N bersama-sama untuk menyediakan pengalaman terhubung yang selamat, intuitif, pintar dan berkelajuan tinggi kepada pengguna.

Sebagai peneraju dalam teknologi 5G, Huawei ialah salah satu penyumbang utama kepada formulasi piawaian Wi-Fi 6. Pada masa kini, kumpulan kerja standard IEEE 802.11ax melibatkan lima pakar teknikal daripada Huawei, dengan salah seorang daripada mereka menjadi pengerusi kumpulan. Dengan 260 sumbangan yang diserahkan – menyumbang sebanyak 15 peratus daripada semua penyerahan – kepada projek Wi-Fi 6 (802.11ax), Huawei ialah penyumbang yang kedua paling penting kepada usaha industri kolaboratif tersebut.

Memanfaatkan sinergi antara cip set proprietarinya dan pengoptimuman perisian, Huawei menggunakan Wi-Fi 6+ berasaskan standard Wi-Fi 6. Wi-Fi 6+ menyokong lebar jalur saluran 160MHz hujung-ke-hujung dan teknologi jalur sempit dinamik yang eksklusif daripada Huawei. Apabila digabungkan, dua pencapaian rintis ini membawa kepada kelajuan Wi-Fi dan liputan isyarat yang jauh lebih baik.

Semasa pelancaran maya tersebut, Huawei melancarkan Gigahome 650 dan Kirin W650, cip set Wi-Fi 6+ yang terkini direka masing-masing untuk penghala dan telefon pintar. Siri HUAWEI Wi-Fi AX3 baharu dilengkapi dengan cip set Gigahome 650, yang membolehkannya untuk menyokong operasi dwiserentak dwijalur (DBDC) pada kelajuan sehingga 3000Mbps. Apabila digunakan bersama-sama peranti Huawei yang turut menyokong Wi-Fi 6+, penghala HUAWEI Wi-Fi AX3 boleh memberi liputan isyarat yang lebih baik dan kelajuan melebihi penghala Wi-Fi 6.

Huawei turut melancarkan HUAWEI 5G CPE Pro 2, Wi-Fi 6+CPE baharu yang 30 peratus lebih kompak berbanding pendahulunya. Penaiktarafan penting yang lain termasuk sokongan sehingga 11 jalur 5G dan teknologi Super Uplink eksklusif Huawei, yang sangat meningkatkan kelajuan dan kependaman muat turun.

Fikirkan Semula Kreativiti: HUAWEI MatePad Pro 5G

Sebagai titik kemasukan yang penting kepada ekosistem pintar, HUAWEI MatePad Pro 5G direka untuk bersinergi dengan telefon bimbit, produk boleh pakai dan peranti lain Huawei. Ia memainkan peranan penting dalam ciri Kolaborasi Berbilang-skrin yang memberi pengalaman berbilang peranti yang lancar kepada pengguna.

HUAWEI MatePad Pro 5G menampilkan paparan HD 10.8-inci dengan sokongan untuk gamut warna DCI-P3 gred-pawagam. Dengan bezel ultra tipis, ia mempunyai nisbah skrin-kepada-badan tablet yang tertinggi di dunia, iaitu pada 90 peratus. Dibenamkan dalam badan tablet yang ringan, Kirin 990 5G SoC menyokong sambungan 5G yang luar biasa dan dalam masa yang sama memberi prestasi yang tinggi serta kecekapan kuasa.

Beroperasi menggunakan EMUI10, HUAWEI MatePad Pro boleh dihubungkan kepada telefon pintar Huawei yang lain melalui ciri Kolaborasi Berbilang-Skrin Perkongsian Huawei. Sebaik sahaja sambungan terhasil, pengguna boleh menavigasi dan mengawal kedua-dua peranti pada paparan tablet.

Kolaborasi Berbilang-Skrin juga membolehkan pemindahan fail seret-dan-lepas antara telefon pintar dan tablet. Perkongsian persisian membolehkan pengguna menaip pada telefon pintar menggunakan papan kekunci dan skrin tablet, memainkan muzik yang disimpan pada telefon pintar dengan pembesar suara tablet dan banyak lagi. HUAWEI MatePad Pro 5G menyokong Berbilang-Window untuk memaparkan sehingga tiga aplikasi secara serentak. App Multiplier memisahkan satu aplikasi contoh kepada dua tetingkap, membawakan pengalaman dua-pandangan revolusioner yang memanfaatkan sebaik-baiknya orientasi landskap.

HUAWEI MatePad Pro 5G boleh dipasangkan dengan HUAWEI M-Pencil, yang menyokong 4,096 tahap peka tekanan untuk membawa pengalaman menulis yang semula jadi dan intuitif. HUAWEI Notepad secara natif menyokong stilus Huawei dengan ciri Trengkas Skrin-padam baharu, yang membolehkan pengguna untuk menyimpan hasil inspirasi mereka bila mana ia tercetus.

Huawei turut mengumumkan model-model HUAWEI MateBook terkini semasa berlangsungnya acara tersebut. HUAWEI MateBook X Pro yang dinaik taraf tersebut dikuasakan oleh pemproses Intel Core Generasi ke-10. Disediakan dengan campuran warna Hijau Zamrud baharu, komputer riba premium yang terkini ini mengekalkan reka bentuk FullView Display bagi mencapai nisbah skrin-kepada-badan sebanyak 91 peratus. Sementara itu, Siri HUAWEI MateBook D baharu menyertai rangkaian HUAWEI MateBook sebagai PC yang menyasarkan pengguna muda, menawarkan pengalaman pintar yang inovatif dalam reka bentuk yang merupakan ciri istimewa dalam siri HUAWEI MateBook.

Bagi memupuk ekosistem mantap yang akan menyokong peranti Huawei bergerak ke hadapan, Huawei membuka secara berperingkat-peringkat keupayaan cip-peranti-awannya kepada pembangun global melalui HMS. Merangkumi ciri-ciri semua-senario, keupayaan pengedaran dan pengurusan kitaran hayat global, ekosistem ini merupakan komponen utama dalam strategik Kehidupan AI Lancar Semua-senario Huawei.

Kini dalam lelaran keempatnya, HMS Core ialah koleksi alatan yang dibuat untuk rakan-rakan kongsi dan pembangun-pembangun aplikasi Huawei bagi mencipta pengalaman unik dan baharu yang memanfaatkan keupayaan perkakasan dan perisian penuh yang dapat ditawarkan oleh peranti Huawei. Dengan menyepadukan HMS ke dalam aplikasi mereka dengan HMS Core 4.0, pembangun boleh menggunakan serta merta keupayaan pada-peranti Huawei seperti HiAI, teknologi teragih dan ciri-ciri kamera pada aplikasi mereka dan memberi pengalaman yang berkualiti kepada pengguna akhir.

Sebagai contoh, Cewe, syarikat pencetakan foto yang terbesar di Eropah, telah menggunakan Kit Perkongsian Huawei untuk menyelaraskan proses berpasangan peranti dalam pejabatnya. Proses pencetakan intuitif ini memudahkan penghasilan lebih pantas yang hanya memerlukan satu ketikan mudah untuk kakitangan Cewe menghubungkan peranti Huawei dengan pencetak. Pengalaman ini bukanlah eksklusif kepada pengguna korporat; HUWAEI AppGallery menawarkan rangkaian aplikasi didayakan HMS untuk pengguna peranti Huawei menikmati kemudahan yang dibawa oleh inovasi daripada Huawei.

HUAWEI AppGallery turut menawarkan Quick Apps, satu kategori aplikasi inovatif yang dibuat untuk peranti dalam era 5G. Dibangunkan mengikut piawaian industri, Quick App tidak memerlukan pemasangan dan menggunakan memori sistem yang minimum. Pengguna hanya boleh mengklik pada aplikasi ini bagi menikmati interaksi yang lancar dan antara muka yang indah seolah-olah ia merupakan aplikasi tradisional. Kategori ini berkembang pesat; pada masa kini, terdapat lebih 1,700 Quick Apps tersedia melalui HUAWEI AppGallery.

Selain daripada mencipta aplikasi, Huawei aktif mengkuratorkan aplikasi berkualiti yang popular di seluruh dunia untuk terus memperkayakan pengalaman pengguna. Bagi melindungi pengguna daripada aplikasi berniat jahat, Huawei telah merintis sistem keselamatan dan perlindungan kitaran-penuh, termasuk penentusahan nama-sebenar pembangun, proses semakan semula empat-langkah, perlindungan muat turun dan pemasangan serta mekanisme pencegahan untuk operasi aplikasi yang selamat.

Dengan rekod prestasi selama sembilan tahun bagi pengagregatan dan pembangunan aplikasi, HUAWEI AppGallery kini merupakan pasaran aplikasi ketiga terbesar di dunia. Membincangkan mengenai rancangan beliau untuk masa depan HUAWEI AppGallery, Yu menyatakan: “Menuju ke hadapan, kami akan terus meluaskan ekosistem aplikasi kami dalam HUAWEI AppGallery dengan harapan bukan sahaja untuk mencipta platform yang selamat dan andal, tetapi turut menyediakan pengguna dengan lebih banyak pilihan. Kejayaan berterusan daripada ekosistem yang berkembang maju ini akan kekal sebagai salah satu keutamaan tertinggi kami.”

Huawei aktif terlibat bersama pembangun aplikasi popular di seluruh dunia untuk mengembangkan ekosistem aplikasi. Pembangun dialu-alukan untuk menjadi sebahagian daripada ekosistem ini dan bersama-sama Huawei, berusaha ke arah membawa pengalaman aplikasi yang lebih pintar kepada pengguna di seluruh dunia.

Produk dan perkhidmatan Huawei terdapat di lebih 170 buah negara dan digunakan oleh sepertiga daripada penduduk dunia. Empat belas buah pusat penyelidikan dan pembangunan (R&D) telah ditubuhkan di Amerika Syarikat, Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan meliputi telefon pintar, komputer peribadi (PC) dan tablet, produk boleh pakai, perkhidmatan awan dan sebagainya. Rangkaian global Huawei dibina menerusi lebih 32 tahun kepakaran dalam industri telekomunikasi dan dikhususkan untuk membawa kemajuan teknologi yang terkini kepada pengguna di seluruh dunia.

Untuk maklumat lanjut sila kunjungi: https://consumer.huawei.com

Untuk kemas kini tetap mengenai Huawei Consumer BG, ikuti kami di:

Facebook: https://www.facebook.com/huaweimobile/ Twitter: https://twitter.com/HuaweiMobileInstagram: https://www.instagram.com/huaweimobile/ YouTube: https://www.youtube.com/user/HuaweiDeviceCo  LinkedIn: https://www.linkedin.com/company/10617746/

Keywords:  Computer Hardware Computer/Electronics Internet Technology Telecommunications Telecommunications Equipment Wireless Communications New products/services


Viadeo

Anda pastinya akan tertarik untuk menggunakan aplikasi Viadeo kerana ia bukan sahaja membolehkan pengguna untuk mencari kawan, tetapi juga syarikat dan pekerjaan yang sesuai dengan jiwa sendiri. Hanya perlu mendaftar masuk aplikasi ini terlebih dahulu, kemudian anda boleh follow syarikat-syarikat yang menarik minat anda. Jangan risau mengenai data-data peribadi akan terdedah kerana pihak Viadeo akan menjaga privasi tersebut.

Selain itu, pengguna juga boleh berkongsi berita, memberi pendapat dan menunjukkan kepakaran yang ada dalam bidang yang digemari. Kepada anda yang baru sahaja ingin membina kerjaya, Viadeo pastinya mampu membentuk masa depan profesional anda.


Maxis ‘Endangered Malaysians’ – Sokong Pemuliharaan Haiwan Terancam

Sempena bulan kemerdekaan ini, Maxis dengan kerjasama Jabatan Perlindungan Hidupan Liar dan Taman Jabatan Perlindungan Hidupan Liar dan Taman Negara (PERHILITAN) melancarkan projek Endangered Malaysians, satu inisiatif bertujuan meraikan rakyat Malaysia dengan menyokong pemuliharaan haiwan terancam di Negara.

Sebagai sebahagian daripada inisiatif ini, Maxis turut bekerjasama dengan Huawei dan jurugambar terkemuka Malaysia bagi mengabadikan serta meraikan haiwan – haiwan tersebut melalui kuasa teknologi dan fotografi.

Foto-foto tersebut akan dikongsi menerusi laman web dan laman rasmi FB Maxis sebagai sebahagian daripada ikrar #KamiRakyatMalaysia bagi menggalakkan lebih ramai rakyat Malaysia memainkan peranan dalam melindungi haiwan-haiwan terancam ini.

Berikut adalah cara untuk berkongsi ikrar anda:


Aplikasi Bahasa Isyarat EDDY Dilancarkan Oleh Digi Dan BAXS Technology

Digi hari ini berkolaberasi bersama BAXS Technology melancarkan aplikasi bahasa isyarat yang dipanggil EDDY. Singkatan bagi Edugame & Dictionary for Deaf ini adalah satu aplikasi yang memudahkan orang kehilangan pendengaran atau pekak berhubung dengan komuniti, keluarga, dan guru.

Inisiatif ini mendapat sokongan daripada badan bukan kerajaan iaitu Agensi Inovasi Malaysia (AIM) dan Malaysia Federation of Deaf (MFD). EDDY yang telah memenangi Digi’s Challenge for Change (DigiCFC7) menawarkan pembelajaran bahasa isyarat yang mudah kepada golongan pekak dan bukan pekak terutamanya kanak-kanak.

Figura EDDY yang beranimasi 3D disediakan di dalam aplikasi boleh ditonton turut meliputi 1,000 perkataan daripada kamus bahasa isyarat selain menawarkan pembelajaran dalam bentuk permainan interaktif. Kedua-dua ciri ini membolehkan pengguna mempelajari bahasa isyarat untuk digunakan dalam pelbagai situasi yang berbeza. Selain itu, integrasi kecerdasan pintar (AI) juga membantu menterjemah suara kepada bahasa isyarat dengan mudah.

Aplikasi ini direka menerusi idea Digi kepada komuniti di Malaysia untuk terus berhubung tanpa mengira seseorang itu cacat mahupun normal. Jadi dengan adanya EDDY, setiap individu boleh mempelajari bahasa isyarat dengan mudah dan pantas.

Setakat ini sebanyak 40,000 individu pekak sudah berdaftar di EDDY, dan di masa akan datang aplikasi ini mungkin akan diangkat sebagai platfom pembelajaran bahasa isyarat di sekolah oleh Kementerian Pelajaran Malaysia.

Aplikasi bahasa isyarat, EDDY kini boleh dimuat turun di Google Play bermula hari ini. Sementara untuk App Store, ia akan mula ditawarkan tidak lama lagi.


Senarai Peranti Samsung Bakal Menerima Kemas Kini Android 10 Seawal Bulan Januari 2020

Setelah realme mengumumkan senarai peranti mereka yang bakal menerima kemas kini Android 10, pengguna Samsung sebenarnya juga tertanya-tanya bilakah mereka akan mendapat kemas kini tersebut kerana setakat ini hanya Galaxy S10 dan Note 10 sahaja yang menerima Android 10 Beta untuk diuji.

Terbaru menurut SAMMOBILE, sebanyak 28 peranti Samsung akan menerima Android 10 mulai Januari 2020 menerusi aplikasi Samsung Members. Pengemaskinian ini akan diedarkan secara berperingkat dan setakat ini pada negara Israel.

Bilakah giliran untuk pasaran Malaysia? Harap-harap tidak terlalu lama la ya…


Nikmati Potongan Harga sehingga 47% Bagi Produk Xiaomi DI Lazada Bersempena 11.11!!!

Xiaomi mengumumkan bahawa kempen 11.11 dengan tawaran 47% bagi produk Xiaomi terpilih.

Tawaran ini tersedia di Lazada dan antara produk yang anda boleh miliki adalah Mi 10T Pro dan POCO X3 NFC.

Berikut adalah produk yang boleh anda miliki dengan harga luar biasa!!!

Pada 11.11 jam 8 malam, Xiaomi Malaysi turut bakal melaksanakan TikTok Live Stream pertama yang diacarakan oleh Syatilla Melvin. Anda berpeluang memenangi Mi Robot Vacuum-Mop, Mi Air Purifier Pro, Mi Handheld Vacuum Cleaner 1C dan banyak lagi.

Dalam pada itu, 11.11 Lazada Surprise  Flash Sale turut diadakan ketika event tersebut berlangsung.


Celcom #ParentsUnite Dilancarkan – Pemantauan Keselamatan Online

Jenayah siber ke atas kanak-kanak kini dilihat semakin berleluasa dan perlu dibimbangi oleh ibu bapa. Ia juga merangkumi buli siber, kenalan sosial maya, isi kandungan tidak sesuai dan penipuan dalam talian. Oleh itu, setiap ibu bapa perlu mengambil inisiatif bagaimana untuk menyelesaikannya.

Menyedari perihal ini, Celcom hari ini melancarkan kempen #parentsunite sebagai satu langkah untuk memupuk kesedaran di kalangan ibu bapa seluruh Malaysia. Kerjasama ini dilakukan bersama organisasi terkenal iaitu Brainy Bunch, International Islamic Montessori, Protect and Save the Children, dan juga Wanita IKRAM Malaysia. Selain itu, Celcom juga mendapat campur tangan dari pakar teknologi iaitu Google dan UNICEF.

Dalam menyahut saranan Suruhanjaya Komunikasi Dan Multimedia (SKMM), Celcom kali ini menyediakan aplikasi mudah alih yang diberi nama KidSafe dalam kolaberasi bersama Access Motion Sdn. Bhd. Aplikasi ini menawarkan perkhidmatan kepada para ibu bapa untuk menapis kandungan internet asas yang digunakan oleh anak-anak melalui rangkaian Celcom.

Di samping itu, ibu bapa kini boleh mengenalpasti kedudukan anak-anak mereka terus melalui telefon pintar. Buat masa ini, aplikasi ini hanya tersedia di platfom Android sahaja. Oleh itu, pelanggan Celcom dan prabayar kini boleh melanggan KidSafe ini pada kadar RM95.99 setahun atau memilih komitmen setengah tahun pada harga RM54.99 atau secara bulanan iaitu RM9.99.

Dalam masa yang sama, Celcom juga bakal menyediakan sambungan Wi-Fi di 25 sekolah seluruh negara selama setahun jika jumlah hashtag #parentsunite dan #kidsafe mencapai 100,000 setiap satu, dan sasaran 500,000 untuk tontonan video Kidsafe di Youtube sebelum 31 Disember 2017.


Rambut Anda Tidak Rosak Menerusi Mi Ionic Hairdryer – Dijual Pada Harga RM179 Sahaja!!

Yang sentiasa suka bergaya dengan rambut yang sentiasa lawa!!! Korang jangan risau sebab Xiaomi telah memperkenalkan Mi Ionic Hairdryer yang dijual pada harga Rm179 sahaja!!

Menariknya, anda boleh mengawal suhu pada peranti ini dan ia tidak merosakkan rambut atau kulit kepala anda.

Jadi, anda tidak perlu bimbang, kerana anda boleh bergaya tanpa perlu merosakkan rambut anda!!


Lenovo Ideacentre Y900 Dikuasakan NVIDIA GeForce GTX 1080

GeForce GTX 1080 adalah raja kad grafik terbaru di pasaran, dan merupakan pilihan kad grafik terbaik bagi mereka yang mahu bermain permainan VR yang imersif. Bagi memenuhi kemahuan pengguna, Lenovo telah melancarkan Ideacentre Y900 yang dibina dengan kad grafik GeForce GTX 1080 pada acara COMPUTEX di Taipei.Menurut Wei Li (Senior Sales Director, NVIDIA), mereka berasa bangga dengan pencapaian syarikat tersebut dalam menghasilkan kad grafik terhebat masa kini dan berbesar hati dengan kerjasama yang dijalinkan bersama Lenovo yang memperlihatkan Ideacentre Y900 sebagai desktop pertama yang menggunakan kad grafik GeForce GTX 1080.Sejauh manakah kehebatan GeForce GTX 1080? Menurut NVIDIA, kad grafik terbaru mereka adalah dua kali ganda lebih hebat dan efisien berbanding GeForce GTX TITAN X. Ia boleh beroperasi dengan pantas pada kadar 1700MHz dengan hanya menggunakan 180 watts kuasa. Ia membolehkan pengguna menikmati grafik permainan pada kadar maksimum tanpa menarik terlalu banyak kuasa dan menjadikan permainan VR lebih lancar dan cantik.


Siri HUAWEI P40 Kini Rasmi Di Malaysia!! – Harga Jualan Bermula Dari RM2799

Jenama peranti pintar terkemuka, HUAWEI baru sahaja melancarkan siri HUAWEI P40 bagi pasaran Malaysia yang mana ia dijual pada harga bermula dari RM2799.

Peranti ini tampil dengan spesifkasi yang sangat berkuasa apabila ia dihadirkan dengan skrin bersaiz 6.1” OLED dan tampil dengan EMUI 10.1. Ia tampil dengan pemproses yang berkuasa iaitu Kirin 990 5G dan dipadankan dengan RAM sebesar 8GB dan storan sebesar 128GB.

Hadir dengan 3 kamera bagi kamera utama iaitu 50MP + 8MP + 16MP manakal kamera hadapa pula 32MP + Sensor IR memberikan kualiti gambar yang terbaik.

Dari aspek bateri pula, ia disertakan dengan 3800mAh dan dipadankan dengan Pengecasan pantas 22.5W.

1 lagi model bagi siri yang berkuasa ini. Hadir dengan skrin bersaiz 6.58 Flex OLED. Kuasa dalaman pula pastinya memukau apabila ia dihadirkan dengan pemproses Kirin 990 5G dan dipadankan dengan storan sebesar 256GB dan RAM sebesar 8GB.

Dari aspek kamera pula, ia tampil dengan 50MP + 40MP + 12MP + ToF bag kamera utama dan 32MP + Sensor IR bagi kamera hadapan buatkan ia sesuai bagi si kaki kamera.

Bateri juga tidak mengecewakan apabila ia tampil dengan 4200mAh dan dipadankan dengan pengecasan pantas 40W + pengecasan nirwayar 27W.

Ini adalah model yang paling berkuasa dalam barisan siri HUAWEI P40. Tampil dengan skrin yang dengan HUAWEI P40 Pro iaitu 6.58” Flex OLED dengan kadar semula 90Hz memberikan paparan terbaik.

Tampil dengan pemproses yang berkuasa Kirin 990 5g dan dipadankan dengan RAM sebesar 8GB dan storan sebesar 512GB pastinya memberikan pengalaman terbaik kepada anda.

Kamera juga yang paling berkuasa apabila ia disertakan dengan 5 kamera iaitu 50MP + 40MP + 8MP + 8MP + ToF bagi kamera utama dan 32MP + Sensor IR bagi kamera hadapan memberikan kepada anda hasil gambar yang terbaik.

Bateri juga tidak mengecewakan apabila ia disertakan dengan kapasiti 4200mAh dan dipadankan dengan pengecasan pantas 40W + Pengecasan nirwayar 40W.

Pra-tempahan boleh dilakukan bermula 3 April ini sehingga 10 April, dan penghantaran akan dilakukan bermula 11 April.


[Khabar Angin] ZTE Axon 9 Akan Muncul Dengan Snapdragon 845 Dan Skrin 18:9

ZTE dikatakan akan memperkenalkan Axon 9 pada tahun ini. Terbaru, melalui khabar angin dan gambar yang tertiris di arena web Weibo beberapa ciri dan reka bentuk telah dikongsikan bersama.

Ia didatangkan dengan skrin AMOLED 6-inci dengan resolusi sehinga QHD+ (3,200 x 1800) pada nilai aspek ratio 18:9. Sebelum ini, ZTE juga telah menggunakan teknologi AMOLED pada model Axon 7 terdahulu.

Peranti ini menerima kombinasi dua buah lensa kamera ianya 20 Mengapiksel dan 12 Megapiksel sementara kamera depan menempatkan sensor 13 Megapiksel. Selain itu, cip berkuasa Snapdragon 845 turut ditemani dengan RAM sebesar 6GB dengan storan 128GB atau 256GB. Untuk versi yang lebih rendah, ia dilengkapi memori 4GB dan 64GB storan.

Khabar angin mendapati ZTE Axon 9 akan dijual pada harga $550 (RM2,164) sehingga $630 (RM2,479). Peranti ini turut dibungkus dengan Android 8.0 Oreo dan antaramuka hampir menyamai Andorid tulen.


ASUS ZENVOLUTION MALAYSIA : PERBEZAAN SIRI ASUS ZENFONE 3

Perbandingan Spesifikasi 5 Model Terbaru Dari Siri ASUS ZenFone 3

Tidak dinafikan ASUS sering mengambil pendekatan yang sedikit berbeza jika dibandingkan dengan kebanyakan pengeluar telefon pintar yang lain apabila ia sering memperkenalkan beberapa model berbeza dari satu siri yang sama. Sebagaimana siri ZenFone sebelum ini, ZenFone 3 telah diperkenalkan dalam beberapa model atau variasi berbeza yang sedikit sebanyak boleh mengelirukan pengguna.

Di dalam majlis pelancaran ASUS Zenvolution yang berlangsung baru-baru ini, jelas dapat dilihat bahawa sebanyak lima model berbeza siri ZenFone 3 telah diumumkan iaitu ZenFone 3 Deluxe, ZenFone 3 Ultra, ZenFone 3, ZenFone 3 Laser dan juga ZenFone 3 Max. Malah daripada lima model tersebut, model ZenFone 3 Deluxe dan juga ZenFone 3 telah diperkenalkan dalam dua variasi berbeza. Oleh itu, eRing akan berkongsi info perbandingan spesifikasi antara kesemua siri ZenFone 3 untuk rujukan anda.

Ciri-Ciri Menarik Siri ASUS ZenFone 3:


Sony Xperia XZ2 Dan XZ2 Compact Dibawa Masuk Pada Harga Bermula RM2,899

Sony Malaysia hari ini melancarkan telefon pintar terbaru dibawah siri XZ iaitu kategori peranti kelas-atasan ke pasaran Malaysia. Kali ini Sony lebih lembut hati mengikut trend semasa dengan memperkenalkan dua peranti ini diberi nama Xperia XZ2 dan XZ2 Compact. Kedua-dua menawarkan ciri-ciri yang dipertingkat termasuk dari segi rekaan dan perkakasan dalaman.

Sony Xperia XZ2 hadir dengan skrin bersaiz nisbah 18:9 dengan paparan lebih realistik berteknologi Triluminos terkini. Dikuasakan cip Snapdragon 845, ia juga ditemani memori RAM dan storan besar. Ia turut dioperasikan Android Oreo dan menyokong dwi-SIM melalui slot hibrid, bermakna ia juga menyokong kad mikroSD untuk storan yang lebih luas.

Pada jabatan kamera, Sony tidak mengenakan dwi-kamera sebaliknya dilengkapkan dengan satu kamera sahaja. Lensa yang digunakan ialah 19MP Motion Eye yang dipertingkatkan dari sensor yang terdahulu. Dengan Exmor RS ia juga membolehkan pengguna mengambil video gerak-perlahan pada 960fps dengan lebih tajam dan jelas. Kamera depan dimuatkan kamera 5 Megapiksel dengan ciri Steady Shot untuk penggambaran lebih stabil.

Kerangkan badan diperbuat daripada aluminium dan panel gelas seperti kebanyakan telefon pintar yang berada di pasaran. Kerangka badan ini menyokong ciri kalis air dan debu bersama sokongan pengimbas cap jari dengan berat keseluruhan sebanyak 198g.

Sony Xperia XZ2 Compact pula menawarkan rekaan badan lebih kecil dan kompak. Ia direka kepada mereka yang inginkan peranti pada saiz kecil dalam masa sama inginkan spesifikasi seperti abangnya Xperia XZ2. Model ini menerima saiz skrin 5-inci bersama teknologi dan resolusi yang sama diikuti nisbah paparan 18:9. Tidak banyak perbezaan boleh dikaitkan, cuma bateri diturunkan kapasiti kepada 2,870mAh dan ia lebih ringan untuk dipegang.

Meraikan kedatangan Sony Xperia X2 dan X2 Compact, Sony Malaysia mengadakan tawaran pra-tempah dengan hadiah istimewa. Pelanggan akan menerima hadiah eksklusif bernilai RM1,088 berupa fon kepala, beg galas, kad memori, dan sarung pelindung.

Sony Xperia XZ2 dan XZ2 Compact boleh ditempah bermula 23 Mac sehingga 8 April 2018 di laman e-gadang 11street.


MWC 2020: Nubia Red Magic 5G Bakal Diumumkan Di Persidangan MWC 2020 – Sokong Paparan 144Hz?

Bersedia atau tidak? Nubia Red Magic 5G dikatakan bakal muncul di persidangan Mobile World Congress (MWC) pada penghujung bulan ini. Pengesahan ini diperoleh daripada Presiden Ni Fei yang berkongsi pengumuman rasmi di laman Weibo.

Perkongsian tersebut mendedahkan beberapa poster mengesahkan Red Magic 5G akan memaparkan paparan 144Hz – sekaligus menjadikannya peranti permua pertama di dunia untuk didatangkan dengan kadar kesegaran ini.

Seterusnya, satu lagi imej pula mendedahkan rekaan belakang peranti dengan persediaan tiga kamera utama. Khabar angin mendedahkan peranti ini bakal dikuasakan oleh Snapdragon 865 SoC yang dipadukan dengan RAM sehingga 16GB LPDDR5.

Ia juga bakal membawakan kamera utama dengan lensa 64MP Sony IMX686 dan teknologi khas bagi mengelakkan peranti terlalu panas ketika mengecas. Apa agaknya kejutan untuk kali ini? Sama – sama kita tunggu dan kekal bersam eRing untuk lebih info terkini!


Siri Redmi Note 8 Sah Bakal Tampil Dengan MediaTek Helio G90T

Nampaknya makin panas, siri Redmi 8 bakal dilancarkan tidak lama lagi – 29 Ogos 2019 dalam sebuah acara pelancaran dijadualkan berlangsung di China. Redmi bakal memperkenalkan dua versi dibawah model ini – Redmi Note 8 dan Redmi Note 8 Pro.

Menjelang pelancaran rasmi, Redmi kini mendedahkan butiran spesifikasi utama yang bakal datang pada peranti berkenaan. Memetik sebuah imej acah tersebar, Redmi Note 8 dan Note 8 Pro bakal dikuasakan oleh cipset MediaTek Helio G90T. MediaTek Helio G90T membawakan dua teras Cortex-A76 pada 2.05 GHz dan enam teras Cortex-A55 pada 2GHz. Ia juga dibantu grafik ARM Mali G76.

Pun begitu, masih banyak maklumat mengenai peranti ini yang masih belum diketahui. Apa lagi bakal kita lihat selepas ini? Sama-sama tunggu dan kekal bersama eRing untuk lebih info terkini!


Miliki Realme 3 Radient Blue (3GB+32GB) Berharga RM549 Hanya Di Lazada – 4 April 2019!

PERHATIAN! Kepada yang terlepas promosi jualan pertama Realme 3 baru-baru ini, jangan berduka cita. Realme bakal mengadakan satu lagi promosi hebat untuk model Realme 3 Radient Blue pada 4 April 2019 (ESOK)!

Promosi akan berlangsung pada jam 10 pagi dan telefon pintar ini bakal dijual pada harga RM549 SAHAJA (Harga asal : RM559)! Bagi yang berminat, anda boleh KLIK PADA PAUTAN INI. Happy Shopping semua!


OPPO Umum “See Beyond” Creators Awards, Cungkil Bakat Generasi Muda Dalam Fotografi

OPPO hari ini mengumumkan mengenai program terbaharunya iaitu “See Beyond” Creators Awards. Program ini menyasarkan generasi yang mencintai fotografi di seluruh dunia. Anugerah ini bertujuan akan mengalakkan orang ramai untuk merakam kehidupan mereka melalui imej dan mengekspresi kreativiti mereka.

Anugerah ini akan mengenal pasti bakat fotografi bagi ekspresi kreatif menerusi pembiayaan projek dan peluang memaparkan hasil karya kepada umum menerusi beberapa aktiviti.

Antara ‘creator’ terkenal seperti jurugambar Lua Ribeira dan pelakon terkenal Chun Xia akan tampil sebagai tetamu khas pada anugerah ini yang mana mereka berkongsi dan berbincang mengenai hasil kerja mereka yang memfokuskan kepada ekspresi dan ciptaan.

Seperti yang kita ketahui, OPPO sentiasa memberi fokus kepada fungsi kamera dan pengalaman pengguna. Peranti terbaharu dari OPPO iaitu OPPO Reno 10x Zoom, dilengkapi dengan 3 kamera, 10x hybrid Zoom dan pelbagai fokus teknologi kamera.

Bagi mendapatkan maklumat lanjut, layari laman sesawang OPPO, Facebook OPPO, Kedai rasmi atas talian OPPO, Kedai rasmi OPPO di Lazada dan Shopee.


Internet para Todos Perú (syarikat bersama Telefónica, Facebook, CAF dan BID) Gunakan Ratusan Tapak OpenRAN Parallel Wireless di Amerika Latin

Visi Pengautomatan Pusat Data Kurangkan Kos Penggunaan dan Percepatkan Kitaran Hayat Pembangunan dan Penggunaan Rangkaian

NASHUA, New Hampshire, 2 Mac 2020 /PRNewswire/ — Parallel Wireless, Inc., syarikat OpenRAN berpangkalan di A.S. yang terkemuka, hari ini mengumumkan bahawa mereka menggunakan beratus-ratus laman OpenRAN 4G maya yang boleh diatur cara bagi menyediakan jalur lebar mudah alih di Amerika Latin melalui Internet para Todos Perú (IpT Peru), sebuah syarikat baharu yang dilancarkan pada Mei 2019 dan dimiliki oleh Telefónica, Facebook, IDB Invest dan bank-bank CAF. IpT Peru berhasrat untuk menyediakan sambungan internet kepada pengguna di kawasan terpencil Peru. Secara tradisi, pelaburan tinggi dan kos operasi serta kerumitan penggunaan bagi penggunaan dengan kepadatan rendah telah menghalang MNO daripada membawa liputan ke kawasan ini. Selain itu, evolusi teknologi telah memberi tumpuan untuk menskalakan kapasiti untuk bandar daripada mencipta penyelesaian penurunan skala yang cekap di kawasan-kawasan yang mempunyai populasi yang lebih rendah.

Sehingga hari ini, IpT Peru telah menggunakan beratus-ratus tapak baharu di Peru menggunakan seni bina OpenRAN maya penuh dan automatik Parallel Wireless.

Teknologi ini membawakan lebih kefleksibelan dan ketangkasan kepada penggunaan dan pengurusan rangkaian akses syarikat telekomunikasi. Pengawal OpenRAN Parallel Wireless mencipta ekosistem berbilang vendor, berbilang pengendali dan terbuka melibatkan komponen saling beroperasi untuk pelbagai elemen RAN dan daripada vendor-vendor berbeza. Semua unit radio baharu dikonfigurasikan sendiri oleh perisian, mengurangkan keperluan untuk intervensi manual. Keupayaan pengoptimuman kendiri mengautomasikan pengoptimuman merentas RAN berbeza dalam rangkaian IpT Peru, menggunakan data RAN yang tersedia daripada semua jenis RAN (makro dan sel kecil). Ini dapat mencipta model perniagaan terbuka, yang mana MNO dapat bekerjasama dengan syarikat-syarikat tempatan yang memberi tumpuan pada liputan luar bandar bagi mendayakan struktur kos padu yang sesuai dengan keadaan perniagaan yang menyasarkan sejumlah besar kesederhanaan yang tidak terhubung dan beroperasi.

Walau bagaimanapun, keterbukaan dan virtualisasi juga mempunyai tahap kerumitan tambahan yang perlu diurus untuk merangkumkan nilai dan tidak memberi masalah baharu kepada pengendali. Dengan objektif ini, IpT Perú, Telefónica dan Parallel Wireless telah menakrifkan dan melaksanakan model operasi yang dibina berasaskan prinsip pusat data dengan penyepaduan berterusan dan penghantaran berterusan (CI/CD) yang membantu mempercepatkan pengambilan fungsian baharu ke pasaran dengan lebih pantas dan lebih selamat berbanding sebelum ini, dengan cara yang mudah dan automatik. Pendekatan ini telah membantu mewujudkan model operasi baharu bagi mengurangkan OPEX IpT Perú, agar berupaya mengurus kitaran hayat produk jauh lebih pantas dan mempercepatkan penggunaan aplikasi baharu untuk senario liputan dan kapasiti.

Pendekatan berasaskan CI/CD yang prediktif dan automatik yang direka oleh Telefónica dan digunakan untuk mengesahkan Pengawal OpenRAN 4G Parallel Wireless dan suit perisian rangkaian, dibandingkan dengan pendekatan pengoptimuman reaktif legasi, meningkatkan masa dibawa ke pasaran bagi ciri-ciri perisian baharu dan pengalaman pengguna.

Renan Ruiz, Ketua Pegawai Teknologi, IpT “Kami telah memilih OpenRAN Parallel Wireless bagi membantu kami mengurangkan kos penggunaan rangkaian kami melalui pengasingan perkakasan dan perisian, RAN dan virtualisasi teras serta pengautomatan rangkaian dengan SON waktu sebenar bagi penggunaan merentas Amerika Latin dan kesediaan 5G. Telefónica merupakan perintis dalam menerima pakai seni bina natif-awan dan model CI/CD. Menerusi penghantaran dan penggunaan berterusan yang didayakan oleh perisian Parallel Wireless, kami berupaya untuk mengautomasikan penggunaan rangkaian, menjadikannya operasi butang tekan yang mudah bagi menyampaikan dalam rangkaian kami dengan ciri-ciri terbaharu dan fungsi-fungsi terkini. Ini membolehkan kami untuk memberi pelanggan kami keupayaan baharu mengikut kepantasan perisian.”

Steve Papa, Pengasas dan Ketua Pegawai Eksekutif Parallel Wireless “Sebagai salah satu penyedia komunikasi inovatif, Telefónica memahami potensi sebenar perisian, virtualisasi dan keterbukaan. Kami berbangga kerana dipilih untuk penggunaan ini di Amerika Latin bagi membawakan perkhidmatan tanpa wayar yang berkualiti kepada pengguna akhir dan perniagaan melalui komunikasi dan kolaborasi yang lebih baik antara kumpulan-kumpulan “pembangunan” dan “operasi” dengan mendayakan model operasi berasaskan CI/CD. Matlamat akhir adalah untuk membantu MNO global membina dan melancarkan perisian pada kelajuan tinggi tanpa membuat pelaburan modal yang ekstensif atau menanggung kos penyelenggaraan berterusan yang berkaitan dengan penggunaan rangkaian legasi. Ini akan membolehkan MNO menjadi syarikat telekomunikasi maya sepenuhnya berdasarkan model CI/CD bagi mengautomasikan penggunaan, menjimatkan OPEX dan membawakan perkhidmatan baharu dengan lebih pantas.”

Latar Belakang Parallel Wireless Parallel Wireless ialah satu-satunya syarikat yang berpangkalan di A.S. yang mencabar vendor legasi dunia dengan penyelesaian OpenRAN didayakan perisian SEMUA G (5G/4G/3G/2G) seragam yang satu-satunya dalam industri. Perisian rangkaian natif-awannya menaktifkan semula ekonomi rangkaian untuk pengendali mudah alih global bagi penggunaan liputan dan kapasiti, di samping turut membuka jalan untuk 5G. Syarikat ini terlibat dengan lebih 60 pengendali utama di seluruh dunia. Inovasi dan kecemerlangan Parallel Wireless dalam penyelesaian RAN maya terbuka yang berbilang teknologi telah diiktiraf menerusi lebih 70 anugerah industri. Untuk maklumat lanjut, kunjungi: www.parallelwireless.com. Berhubung dengan Parallel Wireless di LinkedIn dan Twitter.

Keywords:  Computer Networks Computer Software Computer/Electronics Telecommunications Wireless Communications


Macam Mana Pula Rupa iPhone 7 Jet Black Anda?

Apple memperkenalkan warna Jet Black sebagai warna eksklusif semasa pelancaran iPhone 7. Seperti yang dijangkakan, warna tersebut menjadi rebutan di kalangan peminat iPhone yang rata-ratanya memilih Jet Black kerana mempunyai kemasan yang berbeza dari variasi warna lain. Namun Apple sendiri mengakui bahawa warna Jet Black amat mudah tercalar dan memerlukan penjagaan yang rapi.

Satu thread diskusi di Reddit dinaikkan bagi pengguna berkongsikan keadaan iPhone 7 Jet Black mereka. Ada yang mengalami calar-calar minor, tetapi majoriti gambar yang dikongsikan menunjukkan peranti mereka telah pun mengalami kerosakan kosmetik yang teruk. Kami kongsikan beberapa imej yang diambil dari thread tersebut.

kateswall – Menurut beliau peranti ini baru sahaja digunakannya 2 minggu. Bahagian bucu dan sisi iPhone sudah mula menunjukkan kesan calar dan kesan-kesan ini amat jelas ketika berada di bawah cahaya lampu.

polygonarsenal – Mengakui beliau menggunakan peranti ini dengan agak kasar dan enggan menggunakan casing pada iPhone-nya.

ctsikh – Tidak menggunakan casing pada peranti dan menurut beliau gambar ini tidak menunjukkan dengan jelas keadaan calar yang teruk pada panel belakang kerana ditutupi dengan kesan dari tangan.

mapor12 – iPhone 7 Plus Jet Black yang digunakan semenjak September tahun lalu. Peranti digunakan secara normal namun bahagian belakang jelas menunjukkan kesan calar yang teruk terutamanya di sekitar logo Apple.

Bagaimana pula keadaan iPhone 7 Jet Black anda?


Nak Tahu Apa Promosi Menarik Dari 11street Sempena Kempen 11.11 Ini?!

Selain Shopee dan Lazada, nampaknya 11street turut mengadakan pelbagai tawaran dan promosi hebat sempena kempen 11.11 ini. Sempena ‘Madness Category Sales’ bermula 29 Oktober hingga 10 November 2018, pelanggan boleh mendapatkan produk dengan diskaun sehingga 90%.

Tempoh kemuncak kempen ini adalah pada ‘Madness Heaven’ bermula 11 hingga 14 November 2018, di mana 11street akan memberi diskaun sehingga 90%, jualan kilat yang mengujakan serta tawaran pada harga serendah RM11.

Ia tidak terhenti di situ kerana untuk menghargai para pelanggan setia, 11street akan melanjutkan tempoh jualan ‘The Madness Continues’ bagi produk-produk terpilih dengan harga yang ditawarkan amat kompetitif.

Sebagai tanda penghargaan, pelanggan yang berbelanja di 11street sepanjang tempoh promosi ini juga berpeluang menikmati makan malam bersama selebriti media sosial tempatan. Untuk maklumat lanjut boleh ke laman Facebook 11street atau layari laman rasmi 11street.